**1. ข้อมูลทั่วไป**

บริษัท เทคโนเมดิคัล จำกัด (มหาชน) (“บริษัท”) จดทะเบียนเป็นบริษัทจำกัดในประเทศไทยเมื่อวันที่ 14 มกราคม 2545 และต่อมาเมื่อวันที่ 30 มีนาคม 2559 บริษัทได้แปรสภาพการเป็นนิติบุคคลจากการเป็นบริษัทจำกัดภายใต้ประมวลกฎหมายแพ่งและพาณิชย์เป็นบริษัทมหาชนจำกัดภายใต้พระราชบัญญัติบริษัทมหาชนจำกัด พ.ศ. 2535 และจดทะเบียนในตลาดหลักทรัพย์ เอ็ม เอ ไอ เมื่อวันที่ 31 สิงหาคม 2559 บริษัทดำเนินธุรกิจเกี่ยวกับการซื้อมาและขายไปซึ่งวัสดุ เครื่องมือและอุปกรณ์ทางการแพทย์ทุกชนิด

บริษัทมีสถานประกอบการจดทะเบียนตั้งอยู่ที่เลขที่ 29 ซอยลาดพร้าว 92 แขวงพลับพลา เขตวังทองหลาง กรุงเทพมหานคร

บริษัท ทีเอ็ม เนิร์สซิ่ง แคร์ จำกัด (“TMNC”) ซึ่งเป็นบริษัทย่อยที่บริษัทถือหุ้นร้อยละ 80 จดทะเบียนเป็นบริษัทจำกัดในประเทศไทยเมื่อวันที่ 16 มกราคม 2563 โดยดำเนินธุรกิจเกี่ยวกับโรงพยาบาลขนาดเล็กและสถานดูแล ผู้สูงอายุ และมีสำนักงานจดทะเบียนตั้งอยู่ที่เลขที่ 39 ซอยลาดพร้าว 92 แขวงพลับพลา เขตวังทองหลาง กรุงเทพมหานคร

**2. เกณฑ์การจัดทำงบการเงิน**

งบการเงินนี้ได้ถูกจัดทำขึ้นเป็นเงินบาทซึ่งเป็นสกุลเงินหลักที่ใช้ในการดำเนินงานของบริษัทและบริษัทย่อยและเป็นภาษาไทย ตามมาตรฐานการรายงานทางการเงินของประเทศไทยรวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง ดังนั้น งบการเงินนี้จึงมีวัตถุประสงค์ที่ถูกจัดทำขึ้นเพื่อแสดงฐานะการเงิน ผลการดำเนินงานและกระแสเงินสดตามมาตรฐานการรายงานทางการเงินของประเทศไทยเท่านั้น

ยกเว้นตามที่ได้เปิดเผยไว้เป็นอย่างอื่นในสรุปนโยบายการบัญชีที่สำคัญ งบการเงินนี้ถูกจัดทำขึ้นโดยถือเกณฑ์การบันทึกตามราคาทุนเดิม

งบการเงินรวมสำหรับปีสิ้นสุดวันที่ 31 ธันวาคม 2563 ได้รวมบัญชีของบริษัทและบริษัทย่อย (“กลุ่มบริษัท”) ที่บริษัทมีอำนาจควบคุมหรือถือหุ้นทั้งทางตรงและทางอ้อมในบริษัทย่อยดังต่อไปนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  | ประเทศที่ |  | ทุนจด |  |  |
|  |  |  |  | จัดตั้งขึ้นและ  ประกอบการ |  | ทะเบียนที่  ชำระแล้ว (บาท) |  | สัดส่วนการถือหุ้น |
| ชื่อบริษัท |  | ลักษณะธุรกิจ |  |  |  | ของบริษัท (ร้อยละ) |
| บริษัท ทีเอ็ม เนิร์สซิ่ง แคร์ จำกัด |  | โรงพยาบาลขนาดเล็กและสถานดูแลผู้สูงอายุ |  | ประเทศไทย |  | 125,000,000 |  | 80 |

รายการบัญชีระหว่างบริษัทกับบริษัทย่อยที่มีนัยสำคัญได้ถูกตัดรายการในการทำงบการเงินรวมแล้ว

เริ่มตั้งแต่วันที่ 1 มกราคม 2563 กลุ่มบริษัทได้ถือปฏิบัติตามมาตรฐานการบัญชี (TAS) และมาตรฐานการรายงานทางการเงิน (TFRS) รวมถึงการตีความมาตรฐานการบัญชี (TSIC) และการตีความมาตรฐานการรายงานทางการเงิน (TFRIC) ที่ออกและปรับปรุงใหม่โดยสภาวิชาชีพบัญชี ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2563 ทั้งนี้ การนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ออกและปรับปรุงใหม่ดังกล่าวมาเริ่มถือปฏิบัติไม่มีผลกระทบที่เป็นสาระสำคัญต่องบการเงินของกลุ่มบริษัทยกเว้น

*มาตรฐานการรายงานทางการเงินฉบับที่ 9 และฉบับอื่นๆ ที่เกี่ยวข้อง*

มาตรฐานการรายงานทางการเงินฉบับที่ 9 ระบุวิธีที่กิจการต้องใช้ในการจัดประเภทและวัดมูลค่าสินทรัพย์ทางการเงิน หนี้สินทางการเงิน และสัญญาที่จะซื้อหรือจะขายรายการที่ไม่ใช่รายการทางการเงิน ทั้งนี้ มาตรฐานการรายงานทางการเงินฉบับที่ 9 แบ่งออกเป็น 3 ส่วนดังนี้

1. การจัดประเภทรายการและการวัดมูลค่า
2. การด้อยค่า
3. การบัญชีป้องกันความเสี่ยง

ทั้งนี้ มาตรฐานการรายงานทางการเงินฉบับที่ 9 ส่งผลกระทบให้กลุ่มบริษัทต้องจัดประเภทรายการและวัดมูลค่าสินทรัพย์ทางการเงินและหนี้สินทางการเงินในงบแสดงฐานะการเงินสำหรับปี 2563 ใหม่ รวมถึงต้องรับรู้การด้อยค่าสำหรับผลขาดทุนด้านเครดิตที่คาดว่าจะเกิดขึ้นของสินทรัพย์ทางการเงินตามแนวทางที่กล่าวไว้ในสรุปนโยบายการบัญชีที่สำคัญ

ณ วันที่ 31 ธันวาคม 2562 ไม่มีผลกระทบที่เป็นสาระสำคัญจากการวัดมูลค่าสินทรัพย์ทางการเงินและหนี้สินทางการเงิน นอกจากนี้ ไม่มีการปรับตัวเลขของข้อมูลเปรียบเทียบงวดก่อนๆ ใหม่ในส่วนของการจัดประเภทรายการและการวัดมูลค่าเนื่องจากบริษัทใช้ทางเลือกการปรับปรุงย้อนหลังโดยรับรู้ผลกระทบสะสมจากการนำมาตรฐานการรายงานทางการเงินฉบับที่ 9 มาใช้ครั้งแรก ณ วันที่นำมาถือปฏิบัติใช้ครั้งแรก (วันที่ 1 มกราคม 2563)

นอกจากนี้ ณ วันที่ 31 ธันวาคม 2562 ผลกระทบจากการด้อยค่าสำหรับผลขาดทุนด้านเครดิตที่คาดว่าจะเกิดขึ้นของบัญชี “ลูกหนี้การค้า” เพิ่มขึ้นเป็นจำนวนเงินประมาณ 1.1 ล้านบาทจากยอดเดิมที่เคยรายงานไว้ ซึ่งไม่มีการปรับตัวเลขของข้อมูลเปรียบเทียบงวดก่อนๆ ใหม่เนื่องจากกลุ่มบริษัทใช้ทางเลือกการปรับปรุงย้อนหลังโดยรับรู้ผลกระทบสะสมจากการนำมาตรฐานการรายงานทางการเงินฉบับที่ 9 มาใช้ครั้งแรก ณ วันที่นำมาถือปฏิบัติใช้ครั้งแรก (วันที่ 1 มกราคม 2563) โดยบริษัทรับรู้ผลกระทบดังกล่าวในกำไรหรือขาดทุนทันที

*มาตรฐานการรายงานทางการเงินฉบับที่ 16*

มาตรฐานการรายงานทางการเงินฉบับที่ 16 กำหนดให้ผู้เช่ารับรู้สินทรัพย์สิทธิการใช้และหนี้สินตามสัญญาเช่าสำหรับสัญญาเช่าทุกสัญญาด้วยมูลค่าปัจจุบันหรือกระแสเงินสดคิดลดของจำนวนเงินที่จ่ายตลอดอายุของสัญญาเช่าโดยใช้อัตราคิดลดที่เหมาะสมกับสถานการณ์และกิจการ อย่างไรก็ดี มีข้อยกเว้นให้สำหรับสัญญาเช่าระยะสั้นที่มีระยะเวลาไม่เกิน 12 เดือนหรือสัญญาเช่าซึ่งสินทรัพย์อ้างอิงมีมูลค่าต่ำซึ่งสามารถบันทึกรายจ่ายตามสัญญาเช่าเป็นค่าใช้จ่ายได้ สินทรัพย์สิทธิการใช้ต้องมีการคิดค่าเสื่อมราคาตามวิธีเส้นตรงไปตลอดอายุของสัญญาเช่า ดอกเบี้ยจ่ายรอการตัดบัญชีซึ่งถูกนำไปแสดงยอดสุทธิกับหนี้สินตามสัญญาเช่าจะถูกทยอยตัดจ่ายเป็นต้นทุนทางการเงินตลอดอายุของสัญญาเช่าด้วยวิธีอัตราดอกเบี้ยที่แท้จริง ส่วนการจ่ายชำระหนี้สินตามสัญญาเช่าในแต่ละงวดจะจำแนกออกเป็นส่วนที่เป็นเงินต้นและดอกเบี้ย

ในฝั่งผู้ให้เช่ายังคงต้องจัดประเภทและบันทึกบัญชีเกี่ยวกับสัญญาเช่าโดยจำแนกออกเป็นสัญญาเช่าดำเนินงานและสัญญาเช่าเงินทุน (เดิมเรียกว่าสัญญาเช่าการเงิน) เช่นเดิม จึงไม่มีการเปลี่ยนแปลงหรือผลกระทบที่เป็นสาระสำคัญในฝั่งผู้ให้เช่า

มาตรฐานการรายงานทางการเงินฉบับที่ 16 ส่งผลกระทบให้กลุ่มบริษัทต้องบันทึกรับรู้รายการสินทรัพย์สิทธิการใช้ (สินทรัพย์ไม่หมุนเวียน) และหนี้สินตามสัญญาเช่าพื้นที่คลังเก็บสินค้า (หนี้สินไม่หมุนเวียน) ซึ่งมีอายุของสัญญาเช่าคงเหลือ ณ วันที่ 31 ธันวาคม 2562 จำนวน 1 ปี 5 เดือน โดยยอดคงเหลือของสินทรัพย์ไม่หมุนเวียนและหนี้สินไม่หมุนเวียนในงบแสดงฐาะการเงิน ณ วันที่ 31 ธันวาคม 2562 เพิ่มขึ้นจากที่เคยรายงานไว้ประมาณ 3.5 ล้านบาท (สุทธิจากดอกเบี้ยรอตัดบัญชีประมาณ 0.2 ล้านบาท) ส่วนผลกระทบที่มีต่องบกำไรขาดทุนเบ็ดเสร็จไม่เป็นสาระสำคัญ (ดูหมายเหตุ 10 และ 15)

ทั้งนี้ อัตราดอกเบี้ยเงินกู้ยืมส่วนเพิ่มถัวเฉลี่ยถ่วงน้ำหนักที่กลุ่มบริษัทนำมาใช้การคิดลดกระแสเงินสดเท่ากับร้อยละ 6.025% ต่อปี นอกจากนี้ ไม่มีการปรับตัวเลขของข้อมูลเปรียบเทียบงวดก่อนๆ ใหม่เนื่องจากกลุ่มบริษัทใช้ทางเลือกการปรับปรุงย้อนหลังโดยรับรู้ผลกระทบสะสมจากการนำมาตรฐานการรายงานทางการเงินฉบับที่ 16 มาใช้ครั้งแรก ณ วันที่นำมาถือปฏิบัติใช้ครั้งแรก (วันที่ 1 มกราคม 2563)

สภาวิชาชีพบัญชีได้ออกประกาศหลายฉบับซึ่งถูกประกาศในราชกิจจานุเบกษาในระหว่างปี 2563 เกี่ยวกับการปรับปรุงมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินซึ่งมีผลบังคับใช้สำหรับรอบระยะเวลาบัญชีที่เริ่มต้นในหรือหลังวันที่ 1 มกราคม 2564 โดยกลุ่มบริษัทยังไม่ได้นำมาเริ่มถือปฏิบัติในการจัดทำงบการเงินนี้และไม่มีนโยบายในการนำมาเริ่มถือปฏิบัติก่อนวันที่มีผลบังคับใช้ ทั้งนี้ มาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่ดังกล่าวมีรายละเอียดดังนี้

* มาตรฐานการรายงานทางการเงินที่มีการปรับปรุงโดยอ้างอิงตามการปรับปรุงของกรอบแนวคิดสำหรับการรายงานทางการเงินได้แก่ TAS 1, TAS 8, TAS 34, TAS 37, TAS 38, TFRS 2, TFRS 3, TFRS 6, TFRIC 12, TFRIC 19, TFRIC 20, TFRIC 22, TSIC 32 โดยการปรับปรุงกรอบแนวคิดสำหรับการรายงานทางการเงินประกอบด้วยคำนิยามที่ทันสมัยของสินทรัพย์และหนี้สิน เกณฑ์ที่ทันสมัยในการรวมสินทรัพย์และหนี้สินในงบการเงิน นอกจากนี้ ยังรวมถึงหลักการใหม่และแนวปฏิบัติที่ได้ถูกเพิ่มเติมเข้าไปดังต่อไปนี้
* การวัดมูลค่าซึ่งรวมถึงปัจจัยที่ต้องพิจารณาในการเลือกเกณฑ์ในการวัดมูลค่า
* การแสดงรายการและการเปิดเผยข้อมูลซึ่งรวมถึงเมื่อใดที่จะจัดประเภทรายการรายได้และค่าใช้จ่ายในกำไรขาดทุนเบ็ดเสร็จอื่น
* กิจการที่เสนอรายงาน
* เมื่อใดสินทรัพย์และหนี้สินจะถูกเอาออกจากงบการเงิน

กรอบแนวคิดยังได้อธิบายให้ชัดเจนขึ้นถึงบทบาทของความสามารถของฝ่ายบริหารในการดูแลรักษาทรัพยากรเชิงเศรษฐกิจของกิจการ ความระมัดระวัง และความไม่แน่นอนของการวัดมูลค่าในการรายงานทางการเงิน

* มาตรฐานการรายงานทางการเงินที่มีการปรับปรุงเกี่ยวกับคำนิยามของธุรกิจได้แก่ TFRS 3 โดยการปรับปรุงมีวัตถุประสงค์เพื่อช่วยให้กิจการใช้ในการกำหนดว่ารายการค้านั้นต้องบันทึกรายการเป็น “การรวมธุรกิจ” หรือ “การซื้อสินทรัพย์” หรือไม่
* มาตรฐานการรายงานทางการเงินที่มีการปรับปรุงเกี่ยวกับคำนิยามของความมีสาระสำคัญได้แก่ TAS 1, TAS 8, TAS 10, TAS 34, TAS 37 โดยการปรับปรุงจะช่วยทำให้เกิดความเข้าใจมากยิ่งขึ้นของคำนิยามของความมีสาระสำคัญ
* มาตรฐานการรายงานทางการเงินที่มีการปรับปรุงเกี่ยวกับการปฏิรูปอัตราดอกเบี้ยอ้างอิงได้แก่ TFRS 7, TFRS 9 โดยการปรับปรุงเกี่ยวข้องกับการปรับเปลี่ยนข้อกำหนดของการบัญชีป้องกันความเสี่ยงโดยเฉพาะเพื่อเป็นการบรรเทาผลกระทบที่อาจเกิดขึ้นจากความไม่แน่นอนที่เกิดจากการปฏิรูปอัตราดอกเบี้ยอ้างอิง เช่น อัตราดอกเบี้ยอ้างอิงที่กำหนดจากธุรกรรมการกู้ยืม (Interbank offer rates - IBORs) นอกจากนี้ การปรับปรุงได้กำหนดให้กิจการให้ข้อมูลเพิ่มเติมกับนักลงทุนเกี่ยวกับความสัมพันธ์ของการป้องกันความเสี่ยงที่ได้รับผลกระทบโดยตรงจากความไม่แน่นอนใด ๆ นั้น

ฝ่ายบริหารของกลุ่มบริษัทได้ประเมินในเบื้องต้นและเชื่อว่าเมื่อนำมาตรฐานการบัญชีและมาตรฐานการรายงานทางการเงินรวมถึงการตีความมาตรฐานการบัญชีและการตีความมาตรฐานการรายงานทางการเงินที่ปรับปรุงใหม่ดังกล่าวข้างต้นมาเริ่มถือปฏิบัติจะไม่มีผลกระทบที่เป็นสาระสำคัญต่องบการเงินของกลุ่มบริษัท

กลุ่มบริษัทเปิดเผยข้อมูลสำหรับปีสิ้นสุดวันที่ 31 ธันวาคม 2562 เพื่อเป็นข้อมูลเปรียบเทียบในงบการเงินสำหรับปีสิ้นสุดวันที่ 31 ธันวาคม 2563 ในลักษณะของตัวเลขที่เกี่ยวข้อง

เพื่อความสะดวกของผู้อ่านงบการเงิน งบการเงินฉบับภาษาอังกฤษได้ถูกจัดทำขึ้นจากงบการเงินฉบับภาษาไทยนี้ซึ่งได้ถูกนำเสนอเพื่อวัตถุประสงค์ของการรายงานทางการเงินภายในประเทศ

1. **สรุปนโยบายการบัญชีที่สำคัญ**

**เกณฑ์การจัดทำงบการเงินรวม**

เงินลงทุนในบริษัทย่อยในงบการเงินเฉพาะบริษัทบันทึกด้วยวิธีราคาทุนและแสดงในราคาทุนหักค่าเผื่อการด้อยค่า (ถ้ามี) เงินปันผลรับจากบริษัทย่อยจะถูกรับรู้เป็นรายได้เมื่อมีการประกาศจ่ายเงินปันผลแล้ว

งบการเงินรวมประกอบด้วยงบการเงินของบริษัทและบริษัทย่อย โดยรายการบัญชีที่มีนัยสำคัญระหว่างบริษัทกับบริษัทย่อยได้ถูกตัดรายการในการจัดทำงบการเงินรวมแล้ว

บริษัทย่อยเป็นกิจการที่อยู่ภายใต้การควบคุมของบริษัท การควบคุมเกิดขึ้นเมื่อบริษัทมีอำนาจควบคุมทั้งทางตรงหรือทางอ้อมในการกำหนดนโยบายทางการเงินและการดำเนินงานของบริษัทนั้นซึ่งรวมถึงผลตอบแทนผันแปรจากบริษัทนั้นเพื่อได้มาซึ่งประโยชน์จากกิจกรรมของบริษัทย่อย งบการเงินของบริษัทย่อยได้รวมอยู่ในงบการเงินรวมนับแต่วันที่มีการควบคุมจนถึงวันที่การควบคุมได้สิ้นสุดลง

ในกรณีที่มีการเปลี่ยนแปลงส่วนได้เสียของบริษัทใหญ่ในบริษัทย่อยโดยที่ไม่ได้ทำให้บริษัทใหญ่สูญเสียอำนาจในการควบคุม บริษัทบันทึกส่วนเปลี่ยนแปลงดังกล่าวเป็นรายการในส่วนของผู้ถือหุ้น แต่หากการเปลี่ยนแปลงมีผลทำให้เกิดการสูญเสียอำนาจในการควบคุมบริษัทย่อย มูลค่าของส่วนได้เสียคงเหลือที่ถืออยู่จะวัดมูลค่าด้วยมูลค่ายุติธรรมและรับรู้ผลกำไรหรือขาดทุนในงบกำไรขาดทุนเบ็ดเสร็จ

###### การใช้ประมาณการ

ในการจัดทำงบการเงินตามมาตรฐานการบัญชีและมาตรฐานการรายงานทางการเงิน ฝ่ายบริหารมีความจำเป็นต้องใช้ประมาณการและข้อสมมติฐานที่กระทบต่อรายได้ รายจ่าย สินทรัพย์ และหนี้สิน เพื่อประโยชน์ในการกำหนดมูลค่าของสินทรัพย์ หนี้สิน ตลอดจนหนี้สินที่อาจเกิดขึ้น ด้วยเหตุดังกล่าวผลของรายการเมื่อเกิดขึ้นจริงจึงอาจแตกต่างไปจากที่ได้ประมาณการไว้

###### ประมาณการและข้อสมมติฐานที่ใช้ในการจัดทำงบการเงินจะได้รับการทบทวนอย่างสม่ำเสมอ การปรับประมาณการจะบันทึกในงวดบัญชีที่การประมาณการดังกล่าวได้รับการทบทวนหากการปรับประมาณการกระทบเฉพาะงวดนั้น ๆ และจะบันทึกในงวดที่ปรับและงวดในอนาคตหากการปรับประมาณการกระทบงวดปัจจุบันและอนาคต

###### ทั้งนี้ ประมาณการและข้อสมมติฐานที่สำคัญที่ใช้ในการจัดทำงบการเงินซึ่งอาจมีความไม่แน่นอนที่สำคัญมาเกี่ยวข้องได้แก่

###### มูลค่าสุทธิที่จะได้รับและการประมาณค่าเผื่อสินค้าเสื่อมสภาพ

###### อายุการให้ประโยชน์และมูลค่าคงเหลือของอาคารและอุปกรณ์ สินทรัพย์สิทธิการใช้ และสินทรัพย์ไม่มีตัวตน

###### ข้อพิจารณาการใช้สิทธิต่ออายุสัญญาและอัตราคิดลดของหนี้สินตามสัญญาเช่า

###### งวดบัญชีที่คาดว่าจะได้รับประโยชน์จากสินทรัพย์ภาษีเงินได้รอการตัดบัญชี

###### สมมติฐานที่ใช้ในการคำนวณภาระผูกพันจากหนี้สินผลประโยชน์ของพนักงานหลังออกจากงาน

###### มูลค่ายุติธรรมและการวัดมูลค่ายุติธรรมของสินทรัพย์ทางการเงิน หนี้สินทางการเงินและเครื่องมือทางการเงินอื่นๆ

ในส่วนของสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ฝ่ายบริหารของกลุ่มบริษัทติดตามสถานการณ์และประเมินผลกระทบจากเรื่องดังกล่าวอย่างต่อเนื่องมาโดยตลอด อย่างไรก็ดี สถานการณ์ COVID-19 นั้นมีความไม่แน่นอนสูงและอาจส่งผลต่อสภาพแวดล้อมไม่ว่าทางตรงหรือทางอ้อมในการดำเนินธุรกิจของกลุ่มบริษัทรวมถึงการประมาณการและใช้ดุลยพินิจเพื่อประเมินมูลค่าของสินทรัพย์ หนี้สินหรือประมาณการหนี้สิน และหนี้สินที่อาจเกิดขึ้นในงบการเงินซึ่งอาจเปลี่ยนแปลงไปได้ตามการประเมินสถานการณ์ COVID-19 ในแต่ละช่วงเวลาของฝ่ายบริหารของกลุ่มบริษัท

**เงินสดและรายการเทียบเท่าเงินสด**

###### เงินสดและรายการเทียบเท่าเงินสดบันทึกในงบแสดงฐานะการเงินด้วยราคาทุนประกอบด้วย เงินสดในมือและเงินฝากสถาบันการเงิน รายการเทียบเท่าเงินสดเป็นเงินลงทุนระยะสั้นที่มีสภาพคล่องสูง ซึ่งพร้อมที่จะเปลี่ยนเป็นเงินสดในจำนวนที่ทราบได้ซึ่งครบกำหนดภายในสามเดือนหรือน้อยกว่า และไม่มีข้อจำกัดในการเบิกใช้และมีความเสี่ยงต่อการเปลี่ยนแปลงมูลค่าน้อยหรือไม่มีนัยสำคัญ

###### เงินฝากธนาคารที่ติดภาระค้ำประกันแสดงเป็นรายการแยกต่างหากภายใต้สินทรัพย์ไม่หมุนเวียนในงบแสดงฐานะการเงิน

###### เงินลงทุนชั่วคราว

เงินลงทุนชั่วคราว ได้แก่ เงินลงทุนในหน่วยลงทุนของกองทุนรวมซึ่งเป็นหลักทรัพย์ในความต้องการของตลาดที่บริษัทถือไว้เพื่อค้าซึ่งแสดงด้วยมูลค่ายุติธรรม กลุ่มบริษัทบันทึกกำไรหรือขาดทุนจากการวัดมูลค่ายุติธรรมของเงินลงทุนและกำไรหรือขาดทุนจากการจำหน่ายเงินลงทุนในงบกำไรขาดทุนเบ็ดเสร็จ ในกรณีที่มีการจำหน่ายบางส่วนของเงินลงทุนที่ถืออยู่ การคำนวณต้นทุนสำหรับเงินลงทุนที่จำหน่ายไปและเงินลงทุนที่ยังถืออยู่ใช้วิธีถัวเฉลี่ยถ่วงน้ำหนัก (มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิของกองทุนรวมที่ออกหน่วยลงทุนนั้นซึ่งถือเป็นข้อมูลระดับ 1 ของลำดับชั้นมูลค่ายุติธรรม)

ในส่วนของเงินลงทุนในกองทุนรวมที่อยู่ระหว่างการชำระบัญชีซึ่งไม่อยู่ในความต้องการของตลาด ณ วันที่ 31 ธันวาคม 2563 กลุ่มบริษัทใช้ข้อผ่อนปรนบางประการของแนวปฏิบัติทางการบัญชีเรื่อง “มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)” ซึ่งออกโดยสภาวิชาชีพบัญชีในเดือนเมษายน 2563 (มีผลบังคับใช้สำหรับปี 2563 เท่านั้น) ในส่วนของการที่บริษัทสามารถวัดมูลค่าเงินลงทุนดังกล่าวด้วยมูลค่ายุติธรรม ณ วันที่ 1 มกราคม 2563

###### ลูกหนี้การค้า ลูกหนี้อื่นและค่าเผื่อการด้อยค่า (2563) /ค่าเผื่อหนี้สงสัยจะสูญ (2562)

ลูกหนี้การค้าและลูกหนี้อื่นแสดงในราคาที่ระบุไว้ในใบแจ้งหนี้หรือในจำนวนที่ค้างรับสุทธิจากค่าเผื่อการด้อยค่า/  
ค่าเผื่อหนี้สงสัยจะสูญ

กลุ่มบริษัทตั้งค่าเผื่อการด้อยค่าตามนโยบายที่กล่าวไว้ในส่วนของเครื่องมือทางการเงิน

กลุ่มบริษัทตั้งค่าเผื่อหนี้สงสัยจะสูญตามจำนวนหนี้ที่คาดว่าจะเรียกเก็บจากลูกหนี้ไม่ได้ ทั้งนี้ โดยการประมาณจากประสบการณ์การเรียกเก็บหนี้ในอดีตควบคู่กับการวิเคราะห์สถานะปัจจุบันของลูกหนี้

**สินค้าคงเหลือ**

สินค้าคงเหลือแสดงในราคาทุนสุทธิจากค่าเผื่อสินค้าเสื่อมสภาพหรือมูลค่าสุทธิที่จะได้รับแล้วแต่ราคาใดจะต่ำกว่า ราคาทุนคำนวณโดยวิธีถัวเฉลี่ย (Average)

ต้นทุนสินค้าคงเหลือประกอบด้วยต้นทุนที่ซื้อและต้นทุนอื่นเพื่อให้สินค้าอยู่ในสถานที่และสภาพปัจจุบัน

มูลค่าสุทธิที่จะได้รับเป็นการประมาณราคาที่จะขายได้จากการดำเนินธุรกิจตามปกติหักด้วยต้นทุนหรือค่าใช้จ่ายส่วนเพิ่มที่จำเป็นในการขาย

กลุ่มบริษัทตั้งค่าเผื่อสินค้าเสื่อมสภาพโดยพิจารณาจากสภาพและอายุคงค้างของสินค้าและประสบการณ์ที่ผ่านมาในอดีตของบริษัท

###### ที่ดิน อาคารและอุปกรณ์ และที่ดินที่ไม่ได้ในการดำเนินงานหรือสินทรัพย์ไม่หมุนเวียนที่ถือไว้เพื่อขาย

ที่ดินทั้งที่ใช้และไม่ได้ใช้ในการดำเนินงานหรือสินทรัพย์ไม่หมุนเวียนที่ถือไว้เพื่อขายแสดงในราคาทุนสุทธิจากค่าเผื่อการด้อยค่า (ถ้ามี) อาคารและอุปกรณ์แสดงในราคาทุนสุทธิจากค่าเสื่อมราคาสะสมและค่าเผื่อการด้อยค่า (ถ้ามี) เมื่อมีการเลิกใช้หรือตัดจำหน่ายสินทรัพย์ออกจากบัญชี กลุ่มบริษัทจะบันทึกตัดราคาตามบัญชีของสินทรัพย์นั้นออกจากบัญชีพร้อมกับบันทึกกำไรหรือขาดทุนจากการเลิกใช้หรือตัดจำหน่ายในงบกำไรขาดทุนเบ็ดเสร็จ ต้นทุนการรื้อถอน ขนย้ายและบูรณะสินทรัพย์ (ถ้ามี) ถือเป็นต้นทุนของสินทรัพย์และคิดค่าเสื่อมราคา

ค่าเสื่อมราคาของสินทรัพย์จะถูกพิจารณาแต่ละส่วนแยกต่างหากจากกันเมื่อแต่ละส่วนประกอบนั้นมีสาระสำคัญ ส่วนมูลค่าคงเหลือของสินทรัพย์ถูกประมาณการด้วยมูลค่าที่กิจการคาดว่าจะได้รับในปัจจุบันจากสินทรัพย์นั้นหากมีอายุและสภาพที่คาดว่าจะได้รับในปัจจุบันเมื่อสิ้นสุดอายุการให้ประโยชน์ กลุ่มบริษัททบทวนวิธีการคิดค่าเสื่อมราคา มูลค่าคงเหลือและอายุการให้ประโยชน์ของสินทรัพย์อย่างน้อยทุกสิ้นปีและปรับปรุงตามความเหมาะสม

ค่าเสื่อมราคาคำนวณโดยวิธีเส้นตรงตามอายุการให้ประโยชน์ของสินทรัพย์ดังนี้

|  |  |
| --- | --- |
|  | ระยะเวลา (ปี) |
| อาคารและส่วนปรับปรุงอาคาร | 20 |
| เครื่องตกแต่ง ติดตั้งและเครื่องใช้สำนักงาน | 5 |
| คอมพิวเตอร์และอุปกรณ์เชื่อมต่อ | 3 - 5 |
| ยานพาหนะ | 5 |
| อุปกรณ์เพื่อการสาธิต | 5 |

กลุ่มบริษัทไม่คิดค่าเสื่อมราคาสำหรับที่ดินและสินทรัพย์ระหว่างการก่อสร้างหรือติดตั้ง

**สินทรัพย์สิทธิการใช้**

กลุ่มบริษัทวัดมูลค่าสินทรัพย์สิทธิการใช้ด้วยราคาทุนหักค่าเสื่อมราคาสะสมและค่าเผื่อการด้อยค่า (ถ้ามี) และ  
ปรับปรุงด้วยการวัดมูลค่าของหนี้สินตามสัญญาเช่าใหม่ (ถ้ามี)

ณ วันที่สัญญาเช่าเริ่มมีผล ราคาทุนของสินทรัพย์สิทธิการใช้ประกอบด้วย (1) จำนวนเงินของหนี้สินตามสัญญาเช่าจากการวัดมูลค่าเริ่มแรก (2) การจ่ายชำระตามสัญญาเช่าใดๆ ที่จ่ายชำระ ณ วันที่สัญญาเช่าเริ่มมีผลหรือก่อนวันที่สัญญาเริ่มมีผลหักสิ่งจูงใจตามสัญญาเช่าที่ได้รับใดๆ (3) ต้นทุนทางตรงเริ่มแรกใดๆ ที่เกิดขึ้น (ถ้ามี) และ (4) ประมาณการต้นทุนที่จะเกิดขึ้นในการรื้อและการขนย้ายสินทรัพย์อ้างอิง การบูรณะสถานที่ตั้งของสินทรัพย์อ้างอิงหรือการบูรณะสินทรัพย์อ้างอิงให้อยู่ในสภาพตามที่กำหนดไว้ในข้อตกลงและเงื่อนไขของสัญญาเช่า (ถ้ามีและเป็นสาระสำคัญ)

ค่าเสื่อมราคาบันทึกเป็นค่าใช้จ่ายในกำไรหรือขาดทุนและคำนวณโดยวิธีเส้นตรงตามระยะเวลาของการเช่าที่เกี่ยวข้องดังนี้

|  |  |
| --- | --- |
|  | ระยะเวลา |
| พื้นที่คลังเก็บสินค้า | 1 ปี 5 เดือน |
| ยานพาหนะ | 5 ปี |

**สินทรัพย์ไม่มีตัวตน**

สินทรัพย์ไม่มีตัวตน ได้แก่ โปรแกรมคอมพิวเตอร์และระบบเชื่อมต่อกับระบบงานของลูกค้าซึ่งแสดงในราคาทุนสุทธิจากค่าใช้จ่ายตัดบัญชีสะสมและค่าเผื่อการด้อยค่า (ถ้ามี) กลุ่มบริษัทตัดบัญชีสินทรัพย์ไม่มีตัวตนเป็นค่าใช้จ่ายโดยวิธีเส้นตรงตามอายุการให้ประโยชน์ของสินทรัพย์เป็นระยะเวลา 10 ปี และ 5 ปี ตามลำดับ

*ค่าตัดจำหน่าย*

ค่าตัดจำหน่ายบันทึกเป็นส่วนหนึ่งของต้นทุนในการจัดจำหน่ายและค่าใช้จ่ายในการบริหารในงบกำไรขาดทุนเบ็ดเสร็จและคำนวณโดยวิธีเส้นตรงตามอายุการให้ประโยชน์ของสินทรัพย์ไม่มีตัวตนแต่ละประเภท สินทรัพย์ไม่มีตัวตนที่อายุการให้ประโยชน์ไม่ทราบแน่นอน (ถ้ามี) จะไม่ถูกตัดจำหน่าย แต่จะได้รับการทดสอบว่ามีข้อบ่งชี้ของการด้อยค่าหรือไม่ ณ วันสิ้นรอบระยะเวลาที่รายงาน วิธีการตัดจำหน่าย มูลค่าคงเหลือและอายุการให้ประโยชน์ของสินทรัพย์ถูกทบทวนอย่างน้อยที่สุดทุกสิ้นปีและปรับปรุงตามความเหมาะสม

**การด้อยค่าของสินทรัพย์ที่ไม่ใช่สินทรัพย์ทางการเงิน**

ยอดสินทรัพย์คงเหลือตามบัญชีของกลุ่มบริษัทได้รับการทบทวน ณ ทุกวันที่รายงานว่ามีข้อบ่งชี้ของการด้อยค่าหรือไม่ ในกรณีที่มีข้อบ่งชี้จะทำการประมาณมูลค่าสินทรัพย์ที่คาดว่าจะได้รับคืน (มูลค่ายุติธรรมหักต้นทุนที่จำเป็นในการขายสินทรัพย์หรือมูลค่าจากการใช้ของสินทรัพย์นั้นแล้วแต่จำนวนใดจะสูงกว่า) โดยที่การทบทวนจะพิจารณาจากสินทรัพย์แต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน กลุ่มบริษัทจะรับรู้ขาดทุนจากการด้อยค่าโดยการลดมูลค่าของราคาตามบัญชีให้เท่ากับมูลค่าที่คาดว่าจะได้รับคืนและรับรู้ในงบกำไรขาดทุนเบ็ดเสร็จ และจะบันทึกกลับรายการผลขาดทุนจากการด้อยค่าโดยถือเป็นรายได้อื่นเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไปหรือยังคงมีอยู่แต่เป็นไปในทางที่ลดลง ทั้งนี้ การกลับรายการผลขาดทุนจากการด้อยค่าจะไม่สูงกว่ามูลค่าตามบัญชีของสินทรัพย์นั้นสุทธิจากค่าเสื่อมราคาหรือค่าตัดจำหน่ายประหนึ่งว่าไม่มีการรับรู้ผลขาดทุนจากการด้อยค่าของสินทรัพย์นั้นในปีก่อนๆ

**ต้นทุนการกู้ยืม**

กลุ่มบริษัทบันทึกดอกเบี้ยจ่ายซึ่งเกิดจากหนี้สินที่เกี่ยวข้องโดยตรงกับการก่อสร้างอาคารเป็นส่วนหนึ่งของต้นทุนของสินทรัพย์นั้นและหยุดบันทึกต้นทุนทางการเงินดังกล่าวเป็นต้นทุนของสินทรัพย์เมื่อการก่อสร้างแล้วเสร็จพร้อมใช้งานตามความประสงค์

**เจ้าหนี้การค้าและเจ้าหนี้อื่น**

เจ้าหนี้การค้าและเจ้าหนี้อื่นแสดงในราคาทุน

**หนี้สินตามสัญญาเช่า**

ณ วันที่สัญญาเช่าเริ่มมีผล กลุ่มบริษัทวัดมูลค่าหนี้สินตามสัญญาเช่าด้วยมูลค่าปัจจุบันของการจ่ายชำระตามสัญญาเช่าที่ยังไม่ได้จ่ายชำระ ณ วันนั้น การจ่ายชำระตามสัญญาเช่าต้องคิดลดด้วยอัตราดอกเบี้ยตามนัยของสัญญาเช่าหากอัตรานั้นสามารถกำหนดได้ทุกเมื่อ แต่หากอัตรานั้นไม่สามารถกำหนดได้ทุกเมื่อต้องใช้อัตราดอกเบี้ยการกู้ยืมส่วนเพิ่ม (อัตราดอกเบี้ยของการกู้ยืมถัวเฉลี่ยที่มีระยะเวลาใกล้เคียงกันและมีลักษณะคล้ายคลึงกันกับสินทรัพย์อ้างอิง) ของกลุ่มบริษัท ทั้งนี้ การจ่ายชำระตามสัญญาเช่าที่ยังไม่ได้จ่ายชำระประกอบด้วย (1) การจ่ายชำระคงที่หักลูกหนี้สิ่งจูงใจตามสัญญาเช่าใดๆ (2) การจ่ายชำระค่าเช่าผันแปรที่ขึ้นอยู่กับดัชนีหรืออัตราซึ่งให้ใช้ดัชนีหรืออัตรา ณ วันที่สัญญาเช่าเริ่มมีผล (ถ้ามี) (3) จำนวนเงินที่คาดว่าจะจ่ายชำระภายใต้การรับประกันมูลค่าคงเหลือ (ถ้ามี) (4) ราคาใช้สิทธิของสิทธิเลือกซื้อหากมีความแน่นอนอย่างสมเหตุสมผลที่จะใช้สิทธิเลือกนั้น (ถ้ามี) และ (5) การจ่ายชำระค่าปรับเพื่อการยกเลิกสัญญาเช่าหากข้อกำหนดสัญญาเช่าแสดงให้เห็นว่ากลุ่มบริษัทจะใช้สิทธิเลือกในการยกเลิกสัญญาเช่า (ถ้ามี)

ภายหลังจากสัญญาเช่าเริ่มมีผล กลุ่มบริษัทวัดมูลค่าหนี้สินตามสัญญาเช่าโดย (1) การเพิ่มมูลค่าตามบัญชีเพื่อสะท้อนดอกเบี้ยจากหนี้สินตามสัญญาเช่า (ถ้ามี) (2) การลดมูลค่าตามบัญชีเพื่อสะท้อนการชำระการจ่ายชำระตามสัญญาเช่าที่จ่ายชำระแล้วและ (3) การวัดมูลค่าใหม่ตามมูลค่าตามบัญชีเพื่อสะท้อนการประเมินใหม่หรือการเปลี่ยนแปลงสัญญาเช่าใดๆ หรือเพื่อสะท้อนการจ่ายชำระตามสัญญาเช่าที่คงที่โดยเนื้อหามีการปรับปรุง (ถ้ามี) ทั้งนี้ ดอกเบี้ยจากหนี้สินตามสัญญาเช่าและการจ่ายชำระค่าเช่าผันแปรที่ไม่ได้รวมอยู่ในการวัดมูลค่าของหนี้สินตามสัญญาเช่า (ถ้ามี) ถูกรับรู้เป็นค่าใช้จ่ายในกำไรหรือขาดทุน

รายจ่ายค่าเช่าสำหรับสัญญาเช่าระยะสั้น (ไม่เกิน 12 เดือนนับแต่วันที่สัญญาเช่าเริ่มมีผล) และสัญญาเช่าสินทรัพย์มูลค่าต่ำบันทึกเป็นค่าใช้จ่ายในกำไรหรือขาดทุนโดยวิธีเส้นตรงตามระยะเวลาของการเช่าที่เกี่ยวข้อง

**ผลประโยชน์ของพนักงาน**

*ผลประโยชน์ระยะสั้นของพนักงาน*

เงินเดือน ค่าจ้าง โบนัส และเงินสมทบกองทุนประกันสังคมรับรู้เป็นค่าใช้จ่ายเมื่อเกิดรายการและตามเกณฑ์คงค้าง

*ผลประโยชน์ของพนักงานหลังออกจากงาน*

ภาระผูกพันสำหรับผลประโยชน์หลังออกจากงานประเภทโครงการสมทบเงินซึ่งได้แก่ กองทุนสำรองเลี้ยงชีพบันทึกเป็นค่าใช้จ่ายในงบกำไรขาดทุนเบ็ดเสร็จเมื่อมีการจ่ายเงินสมทบไปยังกองทุนตามเกณฑ์คงค้าง

ภาระผูกพันสำหรับผลประโยชน์หลังออกจากงานประเภทโครงการผลประโยชน์ซึ่งจะจ่ายให้แก่พนักงานเมื่อเลิกจ้างคำนวณโดยการประมาณผลประโยชน์ที่พนักงานจะได้รับในอนาคตสำหรับการทำงานของพนักงานในอดีตและปัจจุบัน ซึ่งผลประโยชน์ดังกล่าวได้ถูกคิดลดแต่ละหน่วยที่ประมาณการไว้เป็นมูลค่าปัจจุบันของภาระผูกพันซึ่งคำนวณเป็นรายปีหรืออย่างน้อยทุกสามปีโดยนักคณิตศาสตร์ประกันภัย ค่าใช้จ่ายจากการประมาณการหนี้สินผลประโยชน์ของพนักงานหลังออกจากงานที่ถูกรับรู้เป็นส่วนหนึ่งของต้นทุนในการจัดจำหน่ายและค่าใช้จ่ายในการบริหารในงบกำไรขาดทุนเบ็ดเสร็จประกอบด้วยต้นทุนบริการปัจจุบัน ต้นทุนบริการในอดีตและต้นทุนดอกเบี้ยซึ่งแสดงเป็นรายการกำไรหรือขาดทุน ส่วนกำไร/ขาดทุนจากการวัดมูลค่าประมาณการตามหลักคณิตศาสตร์ประกันภัยแสดงเป็นรายการกำไรหรือขาดทุนเบ็ดเสร็จอื่น

**ประมาณการหนี้สิน**

ประมาณการหนี้สินจะรับรู้ในงบแสดงฐานะการเงินก็ต่อเมื่อมีภาระหนี้สินเกิดขึ้นจากข้อพิพาททางกฎหมายหรือ ภาระผูกพันซึ่งเป็นผลมาจากเหตุการณ์ในอดีต และมีความเป็นไปได้ค่อนข้างแน่นอนว่าประโยชน์เชิงเศรษฐกิจจะ ต้องถูกจ่ายไปเพื่อชำระภาระหนี้สินดังกล่าว โดยภาระหนี้สินดังกล่าวสามารถประมาณจำนวนเงินได้อย่างน่าเชื่อถือ ถ้าผลกระทบดังกล่าวเป็นนัยสำคัญ ประมาณการกระแสเงินสดที่จะจ่ายในอนาคตจะถูกคิดลดเป็นมูลค่าปัจจุบันโดย ใช้อัตราคิดลดในตลาดปัจจุบันก่อนคำนึงภาษีเงินได้เพื่อให้สะท้อนมูลค่าที่อาจประเมินได้ในตลาดปัจจุบันซึ่งแปรไปตามกาลเวลาและความเสี่ยงที่มีต่อหนี้สิน

**เงินตราต่างประเทศ**

*รายการบัญชีที่เป็นเงินตราต่างประเทศ*

รายการบัญชีที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ

สินทรัพย์และหนี้สินที่เป็นตัวเงินและเป็นเงินตราต่างประเทศ ณ วันที่ในงบแสดงฐานะการเงินแปลงค่าเป็นเงินบาทโดยใช้อัตราแลกเปลี่ยน ณ วันนั้น กำไรหรือขาดทุนจากการแปลงค่าจะบันทึกในงบกำไรขาดทุนเบ็ดเสร็จ

สินทรัพย์และหนี้สินที่เป็นตัวเงินและเป็นเงินตราต่างประเทศ ณ วันที่ในงบแสดงฐานะการเงินซึ่งมีการป้องกัน ความเสี่ยงแปลงค่าเป็นเงินบาทโดยใช้อัตราแลกเปลี่ยน ณ วันนั้นและปรับกระทบด้วยกำไร/ขาดทุนจากการ วัดมูลค่ายุติธรรมของตราสารอนุพันธ์ที่เกี่ยวข้องที่มีไว้เพื่อป้องกันความเสี่ยง กำไรหรือขาดทุนจากการแปลงค่าและวัดมูลค่าจะบันทึกเป็นรายการกำไรหรือขาดทุนในงบกำไรขาดทุนเบ็ดเสร็จ

สินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศซึ่งบันทึกตามเกณฑ์ราคาทุนเดิมแปลงค่าเงินบาทโดยใช้อัตราแลกเปลี่ยน ณ วันที่เกิดรายการ

**การวัดมูลค่ายุติธรรม**

มูลค่ายุติธรรมเป็นราคาที่กลุ่มบริษัทจะได้รับจากการขายสินทรัพย์หรือจะจ่ายเพื่อโอนหนี้สินในรายการที่เกิดขึ้นในสภาพปกติระหว่างผู้ร่วมตลาด ณ วันที่วัดมูลค่า ตลาดที่มีสภาพคล่องเป็นตลาดที่รายการสำหรับสินทรัพย์และหนี้สินนั้นๆ เกิดขึ้นซึ่งมีความถี่และปริมาณอย่างเพียงพอเพื่อให้ข้อมูลราคาอย่างต่อเนื่อง ผู้ร่วมตลาดได้แก่ ผู้ซื้อและผู้ขายในตลาดหลักหรือตลาดที่ให้ประโยชน์สูงสุดสำหรับสินทรัพย์หรือหนี้สินนั้นๆ โดยผู้ร่วมตลาดต้องมีความเป็นอิสระจากกัน มีความรอบรู้และความเข้าใจอย่างสมเหตุสมผล สามารถที่จะเข้าทำรายการสำหรับสินทรัพย์หรือหนี้สินนั้นๆ และเต็มใจที่จะเข้าทำรายการสำหรับสินทรัพย์หรือหนี้สินนั้นๆ

เพื่อให้การวัดมูลค่ายุติธรรมและเปิดเผยข้อมูลที่เกี่ยวข้องในงบการเงินมีความสม่ำเสมอและสามารถเปรียบเทียบได้ จึงมีการกำหนดลำดับชั้นของมูลค่ายุติธรรมออกเป็น 3 ระดับตามประเภทของข้อมูลที่นำมาใช้ในเทคนิคการประเมินมูลค่าเพื่อวัดมูลค่ายุติธรรม ทั้งนี้ ลำดับชั้นของมูลค่ายุติธรรมให้ลำดับความสำคัญสูงสุดกับราคาเสนอซื้อขายที่ไม่ต้องปรับปรุงในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน (“ข้อมูลระดับ 1”) รองลงมาคือข้อมูลอื่นที่สามารถสังเกตได้ (“ข้อมูลระดับ 2”) และต่ำสุดคือข้อมูลที่ไม่สามารถสังเกตได้ (“ข้อมูลระดับ 3”)

ข้อมูลระดับ 1 ได้แก่ ราคาเสนอซื้อขายที่ไม่ต้องปรับปรุงในตลาดที่มีสภาพคล่องสำหรับสินทรัพย์หรือหนี้สินอย่างเดียวกันและกิจการสามารถเข้าถึง ณ วันที่วัดมูลค่า

ข้อมูลระดับ 2 ได้แก่ ข้อมูลอื่นนอกเหนือจากราคาเสนอซื้อขายซึ่งรวมอยู่ในระดับ 1 ที่สามารถสังเกตได้โดยตรงหรือโดยอ้อมสำหรับสินทรัพย์หรือหนี้สินนั้นๆ

ข้อมูลระดับ 3 ได้แก่ ข้อมูลที่ไม่สามารถสังเกตได้ซึ่งนำมาใช้กับสินทรัพย์หรือหนี้สินนั้นๆ

**เครื่องมือทางการเงิน**

*การรับรู้รายการและการวัดมูลค่า*

สินทรัพย์ทางการเงินถูกรับรู้เริ่มแรกด้วยมูลค่ายุติธรรมบวกด้วยต้นทุนการทำรายการกรณีที่เป็นสินทรัพย์ทางการเงินที่ไม่ได้วัดมูลค่าด้วยมูลค่ายุติธรรมผ่านกำไรหรือขาดทุน สินทรัพย์ทางการเงินจัดประเภทและวัดมูลค่าโดยอ้างอิงตามโมเดลธุรกิจที่ใช้ในการจัดการสินทรัพย์และตามลักษณะของกระแสเงินสดตามสัญญาของสินทรัพย์โดยแบ่งออกเป็นสามวิธีคือ ราคาทุนตัดจำหน่าย มูลค่ายุติธรรมผ่านกำไรขาดทุนเบ็ดเสร็จอื่น และมูลค่ายุติธรรมผ่านกำไรหรือขาดทุน เมื่อมีการเปลี่ยนแปลงโมเดลธุรกิจในการบริหารสินทรัพย์ทางการเงิน ต้องมีการจัดประเภทรายการสินทรัพย์ทางการเงินใหม่ในส่วนที่ได้รับผลกระทบ

หนี้สินทางการเงินถูกรับรู้เริ่มแรกด้วยมูลค่ายุติธรรมหักต้นทุนการทำรายการ หนี้สินทางการเงินจัดประเภทและวัดมูลค่าด้วยราคาทุนตัดจำหน่ายยกเว้นหนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน (โดยหนี้สินดังกล่าวให้รวมถึงหนี้สินตราสารอนุพันธ์) และไม่สามารถจัดประเภทรายการหนี้สินทางการเงินใหม่ได้

*การจัดประเภทรายการและการวัดมูลค่า*

สินทรัพย์ที่จัดประเภทรายการและวัดมูลค่าด้วยราคาทุนตัดจำหน่าย

* เงินสดและรายการเทียบเท่าเงินสด
* เงินฝากธนาคารที่ติดภาระค้ำประกัน
* ลูกหนี้การค้า
* ลูกหนี้อื่นๆ (รวมถึงเงินทดรองจ่ายและเงินมัดจำหรือเงินประกันที่ขอคืนได้)

สินทรัพย์ที่จัดประเภทรายการและวัดมูลค่ายุติธรรมผ่านกำไรขาดทุนเบ็ดเสร็จอื่น - ไม่มี

สินทรัพย์ที่จัดประเภทรายการและวัดมูลค่ายุติธรรมผ่านกำไรหรือขาดทุน

* เงินลงทุนชั่วคราว
* เงินลงทุนในกองทุนรวมที่อยู่ระหว่างการชำระบัญชี

หนี้สินที่จัดประเภทรายการและวัดมูลค่าด้วยราคาทุนตัดจำหน่าย

* เงินกู้ยืมระยะสั้นจากสถาบันการเงิน
* เจ้าหนี้การค้า
* เจ้าหนี้อื่นๆ (รวมถึงรายการค้างจ่ายต่างๆ)
* เงินกู้ยืมระยะยาว
* หนี้สินตามสัญญาเช่า

หนี้สินที่จัดประเภทรายการและวัดมูลค่ายุติธรรมผ่านกำไรหรือขาดทุน

* หนี้สินตราสารอนุพันธ์

*การด้อยค่า*

ขาดทุนจากการด้อยค่า (ซึ่งเดิมก่อนปี 2563 บางรายการในงบการเงินหมายถึง หนี้สงสัยจะสูญ) สำหรับผลขาดทุนด้านเครดิตที่คาดว่าจะเกิดขึ้น (Expected credit loss) ของสินทรัพย์ทางการเงินให้รับรู้เป็นขั้นตามวิธีการทั่วไป (General approach) ดังนี้

* ขั้นที่ 1 (performing) กิจการต้องรับรู้ผลขาดทุนด้านเครดิตที่คาดว่าจะเกิดขึ้นใน 12 เดือนข้างหน้าในกำไรหรือขาดทุน ดอกเบี้ยรับ (ถ้ามี) คำนวณจากมูลค่าตามบัญชีขั้นต้นโดยไม่มีการปรับลดผลขาดทุนด้านเครดิตที่คาดว่าจะเกิดขึ้น
* ขั้นที่ 2 (under-performing) เมื่อความเสี่ยงด้านเครดิตเพิ่มขึ้นอย่างมีนัยสำคัญและไม่ได้พิจารณาว่าอยู่ในระดับต่ำ กิจการต้องรับรู้ผลขาดทุนด้านเครดิตที่คาดว่าจะเกิดขึ้นตลอดอายุในกำไรหรือขาดทุน ดอกเบี้ยรับ (ถ้ามี) คำนวณเช่นเดียวกับขั้นที่ 1
* ขั้นที่ 3 (credit-impaired) เมื่อความเสี่ยงด้านเครดิตของสินทรัพย์ทางการเงินเพิ่มขึ้นจนถึงจุดที่พิจารณาได้ว่าเกิดการด้อยค่าด้านเครดิตขึ้น กิจการต้องรับรู้ผลขาดทุนด้านเครดิตที่คาดว่าจะเกิดขึ้นตลอดอายุในกำไรหรือขาดทุน ดอกเบี้ยรับ (ถ้ามี) คำนวณจากราคาทุนตัดจำหน่ายโดยใช้มูลค่าตามบัญชีขั้นต้นปรับลดด้วยค่าเผื่อผลขาดทุนจากการด้อยค่า

สำหรับลูกหนี้การค้าและสินทรัพย์ที่เกิดจากสัญญา กิจการสามารถใช้วิธีการอย่างง่าย (Simplified approach) โดยรับรู้ผลขาดทุนด้านเครดิตที่คาดว่าจะเกิดขึ้นตลอดอายุสำหรับสินทรัพย์ทางการเงินที่ถูกพิจารณาตามที่กล่าวถึงข้างต้น ทั้งนี้ ในการพิจารณาและวัดมูลค่าผลขาดทุนด้านเครดิตที่คาดว่าจะเกิดขึ้นสำหรับทั้งวิธีการทั่วไปและวิธีการอย่างง่าย ต้องนำข้อมูลผลขาดทุนด้านเครดิตในอดีต (Historical credit loss) มาประกอบกันกับข้อมูลที่มีการคาดการณ์ไปในอนาคต (Forward-looking information) ในส่วนของสินทรัพย์นั้นและปัจจัยสำคัญๆ ของสภาพแวดล้อมเชิงเศรษฐกิจ

ในส่วนของลูกหนี้ต่างๆ กลุ่มบริษัทจัดกลุ่มประชากรโดยให้ความสำคัญไปที่ข้อมูลยอดคงค้างตามอายุหนี้  
(Aging balance information) โดยจัดเก็บข้อมูลย้อนหลังสำหรับ Historical credit loss ประมาณ 1 ปี อย่างไรก็ดี กลุ่มบริษัทใช้ข้อผ่อนปรนบางประการของแนวปฏิบัติทางการบัญชีเรื่อง “มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019   
(COVID-19)” ซึ่งออกโดยสภาวิชาชีพบัญชีในเดือนเมษายน 2563 (มีผลบังคับใช้สำหรับปี 2563 เท่านั้น) ในส่วนของการไม่ต้องนำ Forward-looking information มาประกอบสำหรับสินทรัพย์ที่ใช้วิธีการอย่างง่ายในการพิจารณาและวัดมูลค่าผลขาดทุนด้านเครดิตที่คาดว่าจะเกิดขึ้น

*การบัญชีป้องกันความเสี่ยง*

การบัญชีป้องกันความเสี่ยงมีวัตถุประสงค์เพื่อแสดงผลกระทบในงบการเงินซึ่งเกิดจากกิจกรรมการบริหารความเสี่ยงที่ใช้เครื่องมือทางการเงินในการจัดการฐานะเปิดที่เกิดขึ้นจากความเสี่ยงนั้นๆ ซึ่งอาจส่งผลกระทบต่อกำไรหรือขาดทุนหรือกำไรขาดทุนเบ็ดเสร็จอื่น โดยความสัมพันธ์ของการป้องกันความเสี่ยงและวิธีการทางบัญชีที่เกี่ยวข้องแบ่งออกเป็น 3 ประเภทได้แก่ การป้องกันความเสี่ยงในมูลค่ายุติธรรม การป้องกันความเสี่ยงในกระแสเงินสด และการป้องกันความเสี่ยงของเงินลงทุนสุทธิของหน่วยงานต่างประเทศ

ตราสารอนุพันธ์เป็นเครื่องมือทางการเงินที่ถูกนำมาใช้เพื่อจัดการความเสี่ยงในมูลค่ายุติธรรมที่เกิดจากการเปลี่ยนแปลงอัตราแลกเปลี่ยนเงินตราต่างประเทศที่เกิดจากกิจกรรมดำเนินงาน ตราสารอนุพันธ์ไม่ได้มีวัตถุประสงค์ไว้เพื่อการค้า อย่างไรก็ตาม ตราสารอนุพันธ์ที่ไม่เข้าเงื่อนไขการกำหนดให้เป็นเครื่องมือป้องกันความเสี่ยงถือเป็นรายการเพื่อค้า ตราสารอนุพันธ์ถูกรับรู้เริ่มแรกด้วยมูลค่ายุติธรรม หลังจากนั้นจะมีการวัดมูลค่ายุติธรรมใหม่ กำไรหรือขาดทุนจากการวัดมูลค่ายุติธรรมใหม่จะบันทึกในกำไรหรือขาดทุน

มูลค่ายุติธรรมของตราสารอนุพันธ์ได้แก่ ราคาตลาดของตราสารอนุพันธ์ ณ วันที่ในงบแสดงฐานะการเงินซึ่งถือเป็นข้อมูลระดับ 2 ของลำดับชั้นมูลค่ายุติธรรมโดยราคาดังกล่าวแสดงมูลค่าปัจจุบันของเครื่องมือทางการเงินที่เป็นตราสารอนุพันธ์ที่ใช้เทคนิคการประเมินมูลค่าด้วยวิธีราคาตลาดโดยข้อมูลหลักที่ใช้ในการประเมินได้แก่ ข้อมูลอัตราแลกเปลี่ยนในท้องตลาดที่ปรับปรุงให้เหมาะสมกับตราสารที่ออกซึ่งคำนวณโดยธนาคารที่เป็นคู่สัญญา

**การรับรู้รายได้**

กลุ่มบริษัทรับรู้รายได้เมื่อมีความเป็นไปได้ค่อนข้างแน่ว่าจะได้รับประโยชน์เชิงเศรษฐกิจจากรายการค้านั้นและสามารถวัดมูลค่าของจำนวนรายได้และต้นทุนที่เกี่ยวข้องได้อย่างน่าเชื่อถือ และมีการพิจารณาถึงลักษณะ จำนวนเงิน จังหวะเวลาและความไม่แน่นอนของรายได้รวมถึงกระแสเงินสดจากสัญญาที่ทำกับลูกค้า

รายได้จากการขายรับรู้ ณ เวลาใดเวลาหนึ่งด้วยจำนวนเงินที่สุทธิจากส่วนลดเมื่อส่งมอบ โอนความเสี่ยงและผลตอบแทนที่เป็นสาระสำคัญรวมถึงการควบคุมในตัวสินค้าให้กับผู้ซื้อแล้ว

รายได้จากการขายโดยยังไม่ส่งมอบรับรู้ ณ เวลาใดเวลาหนึ่งด้วยจำนวนเงินที่สุทธิจากส่วนลดเมื่อออกใบแจ้งหนี้โดยลูกค้าได้ยอมรับสินค้านั้นและรับโอนความเสี่ยงและผลตอบแทนที่เป็นสาระสำคัญรวมถึงการควบคุมในตัวสินค้าแล้ว ทั้งนี้ ข้อตกลงการขายที่แจ้งหนี้แล้วแต่ยังไม่ส่งมอบสินค้ามีเนื้อหาระบุแยกออกมาว่าสินค้านั้นเป็นของลูกค้าโดยสินค้าอยู่ในสภาพที่พร้อมจะส่งมอบให้แก่ลูกค้าและจัดเก็บแยกไว้ต่างหากโดยกลุ่มบริษัทไม่สามารถใช้ประโยชน์จากสินค้านั้นหรือให้ลูกค้ารายอื่นใช้ประโยชน์จากสินค้านั้นได้

รายได้ดอกเบี้ยรับรู้ตลอดช่วงเวลาหนึ่งตามเกณฑ์สัดส่วนของเวลาโดยคำนึงถึงอัตราผลตอบแทนที่แท้จริงของสินทรัพย์หากมีนัยสำคัญ

รายได้อื่นรับรู้ตามเกณฑ์คงค้าง

**การรับรู้ค่าใช้จ่าย**

ค่าใช้จ่ายรับรู้ตามเกณฑ์คงค้าง

###### ภาษีเงินได้

ภาษีเงินได้จากกำไรหรือขาดทุนสำหรับปีซึ่งกลุ่มบริษัทรับรู้ในงบกำไรขาดทุนเบ็ดเสร็จประกอบด้วย ภาษีเงินได้ของงวดปัจจุบันและภาษีเงินได้รอการตัดบัญชี

*ภาษีเงินได้ของงวดปัจจุบัน*

ภาษีเงินได้ของงวดปัจจุบันได้แก่ ภาษีที่ต้องจ่ายชำระหรือสามารถขอคืนได้จากกำไรหรือขาดทุนทางภาษีโดยใช้อัตราภาษีที่ประกาศใช้ ณ วันที่ในงบแสดงฐานะการเงินตลอดจนการปรับปรุงภาษีที่ค้างชำระในงวดก่อน ๆ

*ภาษีเงินได้รอการตัดบัญชี*

กลุ่มบริษัทบันทึกบัญชีโดยคำนวณจากผลแตกต่างชั่วคราวที่เกิดขึ้นระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อความมุ่งหมายทางภาษี โดยผลต่างชั่วคราวต่อไปนี้ไม่ได้ถูกนำมาร่วมพิจารณาได้แก่ การรับรู้สินทรัพย์และหนี้สินในครั้งแรกซึ่งไม่กระทบต่อทั้งกำไรทางบัญชีหรือกำไรทางภาษีหากเป็นไปได้ว่าจะไม่มีการกลับรายการในระยะเวลาอันใกล้ จำนวนภาษีเงินได้รอการตัดบัญชีพิจารณาจากการเคลื่อนไหวที่เกิดขึ้นจริงของสินทรัพย์และหนี้สินตามบัญชีด้วยอัตราภาษีสำหรับงวดที่คาดว่าจะได้รับประโยชน์จากสินทรัพย์ภาษีเงินได้รอการตัดบัญชีหรือในงวดที่คาดว่าจะจ่ายชำระหนี้สินภาษีโดยใช้อัตราภาษีที่มีการประกาศใช้ ณ วันที่ในงบแสดงฐานะการเงิน

สินทรัพย์ภาษีเงินได้รอการตัดบัญชีจะบันทึกต่อเมื่อมีความเป็นไปได้ค่อนข้างแน่นอนว่ากำไรเพื่อเสียภาษีในอนาคตจะมีจำนวนเพียงพอกับการใช้ประโยชน์จากการบันทึกรับรู้สินทรัพย์ดังกล่าว สินทรัพย์ภาษีเงินได้รอการตัดบัญชีจะถูกปรับลดลงเท่าที่ประโยชน์ทางภาษีจะมีโอกาสถูกใช้จริง

**กำไรต่อหุ้นขั้นพื้นฐาน**

กำไรต่อหุ้นขั้นพื้นฐานคำนวณโดยการหารกำไรสำหรับปีที่เป็นส่วนของผู้ถือหุ้นของบริษัทด้วยจำนวนหุ้นสามัญ  
ถัวเฉลี่ยถ่วงน้ำหนักที่ออกในระหว่างปี

1. **รายการบัญชีกับบุคคลและบริษัทที่เกี่ยวข้องกัน**

บุคคลหรือบริษัทที่เกี่ยวข้องกัน หมายถึง บุคคลหรือบริษัทที่อยู่ภายใต้การควบคุมของบริษัท หรือสามารถควบคุมบริษัททั้งทางตรงและทางอ้อม หรือมีอิทธิพลอย่างเป็นสาระสำคัญในการตัดสินใจด้านการเงินหรือการดำเนินงานของบริษัท

ลักษณะของความสัมพันธ์กับบุคคลและบริษัทที่เกี่ยวข้องกันมีดังนี้

| ชื่อบริษัท / บุคคล |  | ประเภทธุรกิจ |  | ลักษณะความสัมพันธ์ |
| --- | --- | --- | --- | --- |
| บริษัท ทีเอ็ม เนิร์สซิ่ง แคร์ จำกัด |  | โรงพยาบาลขนาดเล็กและสถานดูแล ผู้สูงอายุ (ในประเทศไทย) |  | บริษัทย่อย |
| ผู้บริหารที่สำคัญ |  | - |  | บุคคลที่มีอำนาจและความรับผิดชอบในการวางแผนสั่งการและควบคุมกิจกรรมต่างๆ ของบริษัทไม่ว่าทางตรงหรือทางอ้อม ทั้งนี้ รวมถึงกรรมการของบริษัท (ไม่ว่าจะทำหน้าที่ในระดับบริหารหรือไม่ก็ตาม) |

นโยบายการกำหนดราคาสำหรับรายการบัญชีกับบุคคลและบริษัทที่เกี่ยวข้องกันมีดังนี้

|  |  |  |
| --- | --- | --- |
| รายการ |  | นโยบายการกำหนดราคา |
| ขายสินค้า |  | ราคาตลาด |
| ค่าตอบแทนผู้บริหารที่สำคัญ |  | จำนวนเงินตามที่ตกลงร่วมกัน |

รายการบัญชีที่เกิดระหว่างบริษัทและบุคคลหรือบริษัทที่เกี่ยวข้องกันสำหรับปีสิ้นสุดวันที่ 31 ธันวาคม 2563 และ 2562 มีดังนี้

|  | พันบาท | | | | |
| --- | --- | --- | --- | --- | --- |
|  | งบการเงินรวม |  | งบการเฉพาะกิจการ | | |
|  | 2563 |  | 2563 |  | 2562 |
| **ขายสินค้า** |  |  |  |  |  |  |  |
| บริษัทย่อย | - |  | 4 |  | - |  | 13,392 |
| **ค่าตอบแทนผู้บริหารที่สำคัญ** |  |  |  |  |  |
| * ผลประโยชน์ระยะสั้น | 33,289 |  | 32,939 |  | 29,549 |
| * ผลประโยชน์หลังออกจากงาน | 2,906 |  | 2,906 |  | 3,194 |
| รวม | 36,195 |  | 35,845 |  | 32,743 |

ยอดคงเหลือกับบุคคลและบริษัทที่เกี่ยวข้องกัน ณ วันที่ 31 ธันวาคม 2563 และ 2562 มีดังนี้

|  | พันบาท | | | | |
| --- | --- | --- | --- | --- | --- |
|  | งบการเงินรวม |  | งบการเฉพาะกิจการ | | |
|  | 2563 |  | 2563 |  | 2562 |
| **เงินทดรองจ่าย** |  |  |  |  |  |  |  |
| บริษัทย่อย | - |  | 59 |  | - |  | 13,392 |
| กรรมการ | 110 |  | 110 |  | - |
| รวม | 110 |  | 169 |  | - |

1. **ลูกหนี้การค้า - สุทธิ**

ลูกหนี้การค้า - สุทธิ ณ วันที่ 31 ธันวาคม 2563 และ 2562 แยกตามอายุหนี้ที่ค้างชำระได้ดังนี้

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | งบการเงินรวม |  | งบการเฉพาะกิจการ | | |
|  | 2563 |  | 2563 |  | 2562 |
| ยังไม่ครบกำหนดชำระ | 129,831 |  | 129,831 |  | 119,330 |
| ค้างชำระ : |  |  |  |  |  |
| ไม่เกิน 3 เดือน | 51,067 |  | 51,067 |  | 55,841 |
| ระหว่าง 3 เดือนถึง 6 เดือน | 20,405 |  | 20,405 |  | 15,911 |
| ระหว่าง 6 เดือนถึง 12 เดือน | 7,805 |  | 7,805 |  | 8,645 |
| เกินกว่า 12 เดือน | 841 |  | 841 |  | 7,777 |
| รวม | 209,949 |  | 209,949 |  | 207,504 |
| หัก ค่าเผื่อการด้อยค่าสำหรับผลขาดทุนด้านเครดิตที่คาดว่าจะเกิดขึ้น | ( 841) |  | ( 841) |  | ( 7,777) |
| สุทธิ | 209,108 |  | 209,108 |  | 199,727 |

ทั้งนี้ ค่าเผื่อการด้อยค่าลดลงในระหว่างปี 2563 เนื่องจากบริษัทสามารถเรียกเก็บชำระหนี้จากลูกหนี้การค้าที่ค้างชำระเกินกว่า 12 เดือน ณ สิ้นปี 2562 ได้เป็นจำนวนเงินประมาณ 7.8 ล้านบาท

1. **เงินลงทุนชั่วคราวและเงินลงทุนในกองทุนรวมที่อยู่ระหว่างการชำระบัญชี**

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | 2563 |  | 2562 | | |
|  | มูลค่ายุติธรรม/ราคาทุน |  | มูลค่ายุติธรรม |  | ราคาทุน |
| หน่วยลงทุนของกองทุนรวม | 2,979 |  | 50,201 |  | 50,000 |
| บวก กำไรที่ยังไม่เกิดขึ้นจากการวัดมูลค่ายุติธรรมของเงินลงทุน | - |  | - |  | 201 |
| รวม | 2,979 |  | 50,201 |  | 50,201 |

ณ วันที่ 31 ธันวาคม 2563 เงินลงทุนดังกล่าวข้างต้นมีมูลค่ายุติธรรมใกล้เคียงกับราคาทุน

1. **สินค้าคงเหลือ - สุทธิ**

สินค้าคงเหลือ - สุทธิ ณ วันที่ 31 ธันวาคม 2563 และ 2562 มีดังนี้

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | งบการเงินรวม |  | งบการเฉพาะกิจการ | | |
|  | 2563 |  | 2563 |  | 2562 |
| สินค้าที่มีไว้เพื่อขาย | 136,668 |  | 136,668 |  | 138,711 |
| สินค้าระหว่างทาง | 17,420 |  | 17,420 |  | 28,801 |
| รวม | 154,088 |  | 154,088 |  | 167,512 |
| หัก ค่าเผื่อสินค้าเสื่อมสภาพ | ( 3,909) |  | ( 3,909) |  | ( 5,823) |
| สุทธิ | 150,179 |  | 150,179 |  | 161,689 |

1. **ที่ดินที่ไม่ได้ใช้ในการดำเนินงานหรือสินทรัพย์ไม่หมุนเวียนที่ถือไว้เพื่อขาย**

ในปี 2560 ฝ่ายบริหารของบริษัทได้พิจารณาทบทวนแผนการลงทุนก่อสร้างอาคารสำนักงานแห่งใหม่และได้สำรวจสินทรัพย์ที่ใช้ในการดำเนินงานของบริษัทและพบว่า บริษัทมีที่ดินผืนหนึ่งบนถนนรามคำแหง เขตสะพานสูง กรุงเทพฯ ซึ่งมีเนื้อที่ดิน 2 - 3 - 65 ไร่ (1,165 ตารางวา) โดยบริษัทซื้อมาในราคาประมาณ 46.8 ล้านบาทในปี 2556 เพื่อรองรับแผนการก่อสร้างอาคารสำนักงานแห่งใหม่ในขณะนั้นแต่ในปัจจุบันไม่ได้ถูกนำมาใช้ในการดำเนินงานของบริษัท ดังนั้น บริษัทจึงได้โอนที่ดินดังกล่าวด้วยราคาตามบัญชีข้างต้นออกจากที่ดิน อาคารและอุปกรณ์และแสดงรายการเป็น “ที่ดินที่ไม่ได้ใช้ในการดำเนินงาน” ซึ่งแสดงเป็นรายการแยกต่างหากในงบแสดงฐานะการเงิน ณ วันที่ 31 ธันวาคม 2562 ทั้งนี้ ราคาประเมินของที่ดินดังกล่าวครั้งล่าสุดในเดือนพฤศจิกายน 2562 ซึ่งประเมินโดยผู้ประเมินราคาอิสระโดยใช้วิธี Market Approach มีจำนวนเงินประมาณ 88.0 ล้านบาท

เพื่อให้เกิดประโยชน์สูงสุดแก่กลุ่มบริษัทในช่วงสิ้นปี 2563 บริษัทได้เข้าสู่แผนการขายที่ดินที่ไม่ได้ใช้ในการดำเนินงานดังกล่าวให้แก่บริษัทย่อย (TMNC) โดยจะทำสัญญาซื้อ-ขายในราคาเทียบเคียงกับมูลค่ายุติธรรมซึ่งสูงกว่ามูลค่าตามบัญชี ซึ่งมีจำนวนเงินประมาณ 48.4 ล้านบาท (มูลค่ายุติธรรมล่าสุดในช่วงต้นเดือนกุมภาพันธ์ 2564 มีจำนวนเงินประมาณ 76.9 ล้านบาท) แผนการขายดังกล่าวคาดว่าจะเสร็จสิ้นสมบูรณ์ภายในเดือนมิถุนายน 2564 ดังนั้นบริษัทจึงจัดประเภทและแสดงรายการที่ดินที่ไม่ได้ใช้ในการดำเนินงานดังกล่าวเป็น “สินทรัพย์ไม่หมุนเวียนที่ถือไว้เพื่อขาย” ในงบแสดงฐานะการเงินฉพาะกิจการและงบแสดงฐานะการเงินรวม ณ วันที่ 31 ธันวาคม 2563

1. **ที่ดิน อาคารและอุปกรณ์ - สุทธิ**

|  | งบการเงินรวม (พันบาท) | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | ยอดคงเหลือ |  | |  | | | | | | | | |  | ยอดคงเหลือ |
|  | ณ วันที่ |  | | รายการเปลี่ยนแปลงระหว่างปี | | | | | | | | |  | ณ วันที่ |
|  | 31 ธันวาคม 2562 |  | | เพิ่มขึ้น | |  | | ลดลง | |  | | โอน |  | 31 ธันวาคม 2563 |
| **ราคาทุน** |  |  | |  | |  | |  | |  | |  |  |  |
| ที่ดิน | 42,406 |  | | - | |  | | - | |  | | - |  | 42,406 |
| อาคารและส่วนปรับปรุงอาคาร | 21,342 |  | | 592 | |  | | - | |  | | 37,559 |  | 59,493 |
| เครื่องตกแต่งติดตั้งและเครื่องใช้สำนักงาน | 18,559 |  | | 5,924 | |  | | 440 | |  | | 75 |  | 24,118 |
| คอมพิวเตอร์และอุปกรณ์เชื่อมต่อ | 7,464 |  | | 3,528 | |  | | 636 | |  | | - |  | 10,356 |
| ยานพาหนะ | 20,957 |  | | 2,041 | |  | | 1,415 | |  | | ( 2,850) |  | 18,733 |
| งานระหว่างก่อสร้าง | 37,194 |  | | 8,971 | |  | | - | |  | | ( 37,634) |  | 8,531 |
| อุปกรณ์เพื่อการสาธิต | 11,206 |  | | 350 | |  | | 141 | |  | | 4,293 |  | 15,708 |
| **รวมราคาทุน** | 159,128 |  | | 21,406 | |  | | 2,632 | |  | | 1,443 |  | 179,345 |
|  | | |  | |  | |  | |  | |  |  |  |  |
| **ค่าเสื่อมราคาสะสม** |  |  | |  | |  | |  | |  | |  |  |  |
| อาคารและส่วนปรับปรุงอาคาร | 12,502 |  | | 2,655 | |  | | - | |  | | - |  | 15,157 |
| เครื่องตกแต่งติดตั้งและเครื่องใช้สำนักงาน | 16,147 |  | | 1,811 | |  | | 432 | |  | | - |  | 17,526 |
| คอมพิวเตอร์และอุปกรณ์เชื่อมต่อ | 4,968 |  | | 1,968 | |  | | 636 | |  | | - |  | 6,300 |
| ยานพาหนะ | 14,392 |  | | 1,950 | |  | | 1,415 | |  | | ( 238) |  | 14,689 |
| อุปกรณ์เพื่อการสาธิต | 1,702 |  | | 2,652 | |  | | 64 | |  | | ( 7) |  | 4,283 |
| **รวมค่าเสื่อมราคาสะสม** | 49,711 |  | | 11,036 | |  | | 2,547 | |  | | ( 245) |  | 57,955 |
| **สุทธิ** | 109,417 |  | |  | |  | |  | |  | |  |  | 121,390 |

|  | งบการเงินเฉพาะกิจการ (พันบาท) | | | | | | | | |
| --- | --- | --- | --- | --- | --- | --- | --- | --- | --- |
|  | ยอดคงเหลือ |  |  | | | | |  | ยอดคงเหลือ |
|  | ณ วันที่ |  | รายการเปลี่ยนแปลงระหว่างปี | | | | |  | ณ วันที่ |
|  | 31 ธันวาคม 2562 |  | เพิ่มขึ้น |  | ลดลง |  | โอน |  | 31 ธันวาคม 2563 |
| **ราคาทุน** |  |  |  |  |  |  |  |  |  |
| ที่ดิน | 42,406 |  | - |  | - |  | - |  | 42,406 |
| อาคารและส่วนปรับปรุงอาคาร | 21,342 |  | 592 |  | - |  | 37,559 |  | 59,493 |
| เครื่องตกแต่งติดตั้งและเครื่องใช้สำนักงาน | 18,559 |  | 5,659 |  | 440 |  | 75 |  | 23,853 |
| คอมพิวเตอร์และอุปกรณ์เชื่อมต่อ | 7,464 |  | 3,376 |  | 636 |  | - |  | 10,204 |
| ยานพาหนะ | 20,957 |  | 2,041 |  | 1,415 |  | ( 2,850) |  | 18,733 |
| งานระหว่างก่อสร้าง | 37,194 |  | 4,272 |  | - |  | ( 37,634) |  | 3,832 |
| อุปกรณ์เพื่อการสาธิต | 11,206 |  | 238 |  | 141 |  | 4,293 |  | 15,596 |
| **รวมราคาทุน** | 159,128 |  | 16,178 |  | 2,632 |  | 1,443 |  | 174,117 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ค่าเสื่อมราคาสะสม** |  |  |  | |  | |  | |  | |  | |  |  |
| อาคารและส่วนปรับปรุงอาคาร | 12,502 |  | | 2,655 | |  | | - | |  | | - |  | 15,157 |
| เครื่องตกแต่งติดตั้งและเครื่องใช้สำนักงาน | 16,147 |  | | 1,805 | |  | | 432 | |  | | - |  | 17,520 |
| คอมพิวเตอร์และอุปกรณ์เชื่อมต่อ | 4,968 |  | | 1,956 | |  | | 636 | |  | | - |  | 6,288 |
| ยานพาหนะ | 14,392 |  | | 1,950 | |  | | 1,415 | |  | | ( 238) |  | 14,689 |
| อุปกรณ์เพื่อการสาธิต | 1,702 |  | | 2,649 | |  | | 64 | |  | | ( 7) |  | 4,280 |
| **รวมค่าเสื่อมราคาสะสม** | 49,711 |  | | 11,015 | |  | | 2,547 | |  | | ( 245) |  | 57,934 |
| **สุทธิ** | 109,417 |  | |  | |  | |  | |  | |  |  | 116,183 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | งบการเงินเฉพาะกิจการ (พันบาท) | | | | | | | | | |
|  | ยอดคงเหลือ |  |  | | | | |  | ยอดคงเหลือ | | |
|  | ณ วันที่ |  | รายการเปลี่ยนแปลงระหว่างปี | | | | |  | ณ วันที่ | | |
|  | 31 ธันวาคม 2561 |  | เพิ่มขึ้น |  | ลดลง |  | โอน |  | 31 ธันวาคม 2562 | | |
| **ราคาทุน** |  |  |  |  |  |  |  |  | |  |
| ที่ดิน | 42,406 |  | - |  | - |  | - |  | | 42,406 | |
| อาคารและส่วนปรับปรุงอาคาร | 21,342 |  | - |  | - |  | - |  | | 21,342 | |
| เครื่องตกแต่งติดตั้งและเครื่องใช้สำนักงาน | 17,896 |  | 907 |  | 244 |  | - |  | | 18,559 | |
| คอมพิวเตอร์และอุปกรณ์เชื่อมต่อ | 5,894 |  | 2,120 |  | 550 |  | - |  | | 7,464 | |
| ยานพาหนะ | 24,833 |  | 4,494 |  | 8,370 |  | - |  | | 20,957 | |
| งานระหว่างก่อสร้าง | 27,451 |  | 9,743 |  | - |  | - |  | | 37,194 | |
| อุปกรณ์เพื่อการสาธิต | 11,883 |  | 9,525 |  | 73 |  | ( 10,129) |  | | 11,206 | |
| **รวมราคาทุน** | 151,705 |  | 26,789 |  | 9,237 |  | ( 10,129) |  | | 159,128 | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ค่าเสื่อมราคาสะสม** |  |  |  |  |  |  |  |  |  |
| อาคารและส่วนปรับปรุงอาคาร | 11,435 |  | 1,067 |  | - |  | - |  | 12,502 |
| เครื่องตกแต่งติดตั้งและเครื่องใช้สำนักงาน | 14,950 |  | 1,400 |  | 203 |  | - |  | 16,147 |
| คอมพิวเตอร์และอุปกรณ์เชื่อมต่อ | 4,238 |  | 1,266 |  | 536 |  | - |  | 4,968 |
| ยานพาหนะ | 20,762 |  | 1,952 |  | 8,322 |  | - |  | 14,392 |
| อุปกรณ์เพื่อการสาธิต | 5,228 |  | 1,399 |  | 25 |  | ( 4,900) |  | 1,702 |
| **รวมค่าเสื่อมราคาสะสม** | 56,613 |  | 7,084 |  | 9,086 |  | ( 4,900) |  | 49,711 |
| **สุทธิ** | 95,092 |  |  |  |  |  |  |  | 109,417 |

ค่าเสื่อมราคาสำหรับปี 2563 และ 2562 มีจำนวนเงินประมาณ 11.6 ล้านบาทและ 7.1 ล้านบาท ตามลำดับ

ราคาทุนของเครื่องตกแต่ง ติดตั้งและเครื่องใช้สำนักงานและยานพาหนะซึ่งหักค่าเสื่อมราคาทั้งจำนวนแล้วแต่ยังคงใช้งานอยู่ ณ วันที่ 31 ธันวาคม 2563 และ 2562 มีจำนวนเงินประมาณ 28.2 ล้านบาทและ 22.9 ล้านบาท ตามลำดับ

ณ วันที่ 31 ธันวาคม 2563 และ 2562 กลุ่มบริษัทได้จดจำนองที่ดินพร้อมสิ่งปลูกสร้างบนที่ดิน (รวมที่ดินที่ไม่ได้ใช้ในการดำเนินงานตามที่กล่าวในหมายเหตุ 8) ซึ่งมีมูลค่าตามบัญชีประมาณ 143.7 ล้านบาทและ 135.2 ล้านบาทเป็นหลักประกันวงเงินเบิกเกินบัญชี วงเงินกู้ยืมระยะสั้นและวงเงินกู้ยืมระยะยาวจากสถาบันการเงิน (ดูหมายเหตุ 12 และ 13)

1. **สินทรัพย์สิทธิการใช้ - สุทธิ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวมและงบการเงินเฉพาะกิจการ (พันบาท) | | | | | | |
|  | ยอดคงเหลือ  ณ วันที่ |  | รายการเปลี่ยนแปลงระหว่างปี | | |  | ยอดคงเหลือ  ณ วันที่ |
|  | 1 มกราคม 2563 |  | เพิ่มขึ้น |  | ลดลง |  | 31 ธันวาคม 2563 |
| **ราคาทุน** |  |  |  |  |  |  |  |
| พื้นที่คลังเก็บสินค้า | 3,512 |  | - |  | - |  | 3,512 |
| ยานพาหนะ | 2,613 |  | - |  | - |  | 2,613 |
| **รวมราคาทุน** | 6,125 |  | - |  | - |  | 6,125 |
|  |  |  |  |  |  |  |  |
| **ค่าเสื่อมราคาสะสม** |  |  |  |  |  |  |  |
| พื้นที่คลังเก็บสินค้า | - |  | 2,498 |  | - |  | 2,498 |
| ยานพาหนะ | - |  | 570 |  | - |  | 570 |
| **รวมค่าเสื่อมราคาสะสม** | - |  | 3,068 |  | - |  | 3,068 |
| **สุทธิ** | 6,125 |  |  |  |  |  | 3,057 |

1. **สินทรัพย์ไม่มีตัวตน - สุทธิ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวม (พันบาท) | | | | | | |
|  | ยอดคงเหลือ  ณ วันที่ |  | รายการเปลี่ยนแปลงระหว่างปี | | |  | ยอดคงเหลือ  ณ วันที่ |
|  | 31 ธันวาคม 2562 |  | เพิ่มขึ้น |  | ลดลง |  | 31 ธันวาคม 2563 |
| ราคาทุน | 5,098 |  | 1,691 |  | - |  | 6,789 |
| ค่าตัดจำหน่ายสะสม | ( 3,057) |  | ( 441) |  | - |  | ( 3,498) |
| สุทธิ | 2,041 |  | 1,250 |  | - |  | 3,291 |

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินเฉพาะกิจการ (พันบาท) | | | | | | |
|  | ยอดคงเหลือ  ณ วันที่ |  | รายการเปลี่ยนแปลงระหว่างปี | | |  | ยอดคงเหลือ  ณ วันที่ |
|  | 31 ธันวาคม 2562 |  | เพิ่มขึ้น |  | ลดลง |  | 31 ธันวาคม 2563 |
| ราคาทุน | 5,098 |  | 1,268 |  | - |  | 6,366 |
| ค่าตัดจำหน่ายสะสม | ( 3,057) |  | ( 435) |  | - |  | ( 3,492) |
| สุทธิ | 2,041 |  | 833 |  | - |  | 2,874 |
|  |  |  |  |  |  |  |  |
|  | งบการเงินเฉพาะกิจการ (พันบาท) | | | | | | |
|  | ยอดคงเหลือ  ณ วันที่ |  | รายการเปลี่ยนแปลงระหว่างปี | | |  | ยอดคงเหลือ  ณ วันที่ |
|  | 31 ธันวาคม 2561 |  | เพิ่มขึ้น |  | ลดลง |  | 31 ธันวาคม 2562 |
| ราคาทุน | 4,953 |  | 145 |  | - |  | 5,098 |
| ค่าตัดจำหน่ายสะสม | ( 2,609) |  | ( 448) |  | - |  | ( 3,057) |
| สุทธิ | 2,344 |  | ( 303) |  | - |  | 2,041 |

ค่าใช้จ่ายตัดบัญชีสำหรับแต่ละปีสิ้นสุดวันที่ 31 ธันวาคม 2563 และ 2562 มีจำนวนเงินประมาณ 0.4 ล้านบาท ซึ่งแสดงเป็นส่วนหนึ่งของ “ค่าใช้จ่ายในการบริหาร” ในงบกำไรขาดทุนเบ็ดเสร็จ

1. **เงินกู้ยืมระยะสั้นจากสถาบันการเงิน**

|  | พันบาท | | | | |
| --- | --- | --- | --- | --- | --- |
|  | งบการเงินรวม |  | งบการเฉพาะกิจการ | | |
|  | 2563 |  | 2563 |  | 2562 |
| เงินกู้ยืมประเภทตั๋วสัญญาใช้เงิน | 46,500 |  | 46,500 |  | 52,200 |
| เงินกู้ยืมภายใต้สัญญาทรัสต์รีซีท | 109,624 |  | 109,624 |  | 124,605 |
| รวม | 156,124 |  | 156,124 |  | 176,805 |

ณ วันที่ 31 ธันวาคม 2563 และ 2562 บริษัทมีวงเงินสินเชื่อกับธนาคารในประเทศเจ็ดแห่งและหกแห่ง ตามลำดับ ซึ่งประกอบด้วยวงเงินเบิกเกินบัญชี วงเงินกู้ยืมระยะสั้นประเภทตั๋วสัญญาใช้เงิน สัญญาทรัสต์รีซีทส์และวงเงินหนังสือค้ำประกันบริษัทเป็นจำนวนเงินรวมประมาณ 736 ล้านบาทในปี 2563 และ 577 ล้านบาทในปี 2562 ซึ่งเงินเบิกเกินบัญชีมีอัตราดอกเบี้ยต่อปีเท่ากับ MOR เงินกู้ยืมประเภทตั๋วสัญญาใช้เงินมีอัตราดอกเบี้ยต่อปีเท่ากับ MMR, MLR, MOR-2 ส่วนเงินกู้ยืมภายใต้สัญญาทรัสต์รีซีทส์ (ครบกำหนดในระหว่าง 3-6 เดือน) มีอัตราดอกเบี้ยต่อปีเท่ากับ MMR วงเงินสินเชื่อข้างต้นค้ำประกันโดยเงินฝากประจำของบริษัทกับธนาคารดังกล่าวจำนวนเงินรวมประมาณ 8.2 ล้านบาท และ 34.5 ล้านบาท ในปี 2563 และ 2562 ตามลำดับ และการจำนองที่ดินและสิ่งปลูกสร้างบนที่ดินของบริษัทตามที่กล่าวใน  
หมายเหตุ 9 โดยในระหว่างปี 2563 บริษัทมีการไถ่ถอนหลักประกันประเภทเงินฝากธนาคารจำนวน 26 ล้านบาทซึ่งเคยใช้ค้ำประกันวงเงินเบิกเกินบัญชี วงเงินกู้ยืมระยะสั้นประเภทตั๋วสัญญาใช้เงิน สัญญาทรัสต์รีซีทส์และวงเงินหนังสือค้ำประกันกับธนาคารในประเทศแห่งหนึ่งเนื่องจากมูลค่าของหลักประกันอื่นๆสูงกว่าวงเงินดังกล่าวเป็นจำนวนมาก

ณ วันที่ 31 ธันวาคม 2563 และ 2562 บริษัทมีวงเงินกู้ยืมระยะสั้นประเภทตั๋วสัญญาใช้เงินและสัญญาทรัสต์รีซีทส์กับสาขาของธนาคารต่างประเทศแห่งหนึ่งเป็นจำนวนเงินรวม 50 ล้านบาท โดยมีอัตราดอกเบี้ยอ้างอิงกับอัตราตลาด (ระหว่างร้อยละ 2.75 และ 2.85 ต่อปีในปี 2563 และระหว่างร้อยละ 3.20 และ 3.22 ต่อปีในปี 2562 )

1. **เงินกู้ยืมระยะยาว**

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | งบการเงินรวม |  | งบการเฉพาะกิจการ | | |
|  | 2563 |  | 2562 |  | 2562 |
| เงินกู้ยืมระยะยาว | 14,426 |  | 14,426 |  | 21,562 |
| หัก ส่วนที่ครบกำหนดชำระภายในหนึ่งปี | ( 13,363) |  | ( 13,363) |  | ( 13,014) |
| สุทธิ | 1,063 |  | 1,063 |  | 8,548 |

ณ วันที่ 31 ธันวาคม 2563 และ 2562 บริษัทมีวงเงินกู้ยืมระยะยาวกับธนาคารในประเทศแห่งหนึ่งเป็นจำนวนเงิน 70 ล้านบาท ซึ่งมีอัตราดอกเบี้ยต่อปีเท่ากับ MLR-2 เงินกู้ยืมระยะยาวนี้ครบกำหนดชำระเป็นรายเดือนโดยเริ่มตั้งแต่เดือนมีนาคม 2556 จนถึงเดือนสิงหาคม 2567 ทั้งนี้ เงินกู้ยืมระยะยาวดังกล่าวค้ำประกันโดยการจำนองที่ดินและสิ่งปลูกสร้างบนที่ดินของบริษัทตามที่กล่าวในหมายเหตุ 9 นอกจากนี้ บริษัทต้องปฏิบัติตามข้อกำหนดและเงื่อนไขของเงินกู้ยืมตามที่ได้กำหนดไว้

ในระหว่างปี 2562 บริษัทบันทึกดอกเบี้ยจ่ายเงินกู้ยืมระยะยาวส่วนที่เกี่ยวข้องกับการก่อสร้างอาคารสำนักงานแห่งใหม่เป็นส่วนหนึ่งของต้นทุนงานระหว่างก่อสร้างเป็นจำนวนเงินประมาณ 0.4 ล้านบาท

1. **ค่าใช้จ่ายค้างจ่ายและหนี้สินหมุนเวียนอื่น**

ค่าใช้จ่ายค้างจ่ายและหนี้สินหมุนเวียนอื่น ณ วันที่ 31 ธันวาคม 2563 และ 2562 มีดังนี้

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | งบการเงินรวม |  | งบการเงินเฉพาะกิจการ | | |
|  | 2563 |  | 2563 |  | 2562 |
| เจ้าหนี้อื่น | 8,578 |  | 8,430 |  | 7,755 |
| โบนัสพนักงานค้างจ่าย | 8,630 |  | 8,630 |  | 6,259 |
| เจ้าหนี้กรมสรรพากร | 3,258 |  | 3,258 |  | 899 |
| ค่านายหน้าค้างจ่าย | 3,051 |  | 3,051 |  | 2,964 |
| ค่าใช้จ่ายและส่วนลดในการรับเงินค้างจ่าย | 3,008 |  | 3,008 |  | 3,357 |
| เงินรับล่วงหน้าค่าสินค้า | 2,772 |  | 2,772 |  | 515 |
| อื่นๆ | 271 |  | 258 |  | 1,168 |
| รวม | 29,568 |  | 29,407 |  | 22,917 |

1. **หนี้สินตามสัญญาเช่า**

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวมและงบการเงินเฉพาะกิจการ (พันบาท) | | | | | | |
|  | ยอดคงเหลือ  ณ วันที่ |  | รายการเปลี่ยนแปลงระหว่างปี | | |  | ยอดคงเหลือ  ณ วันที่ |
|  | 1 มกราคม 2563 |  | เพิ่มขึ้น |  | ลดลง |  | 31 ธันวาคม 2563 |
| พื้นที่คลังเก็บสินค้า | 3,512 |  | - |  | 2,447 |  | 1,065 |
| ยานพาหนะ | 1,343 |  | - |  | 339 |  | 1,004 |
| รวม | 4,855 |  | - |  | 2,786 |  | 2,069 |

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | งบการเงินรวม |  | งบการเงินเฉพาะกิจการ | | |
|  | 2563 |  | 2563 |  | 2562 |
| หนี้สินตามสัญญาเช่า |  |  |  |  |  |
| * ส่วนที่ครบกำหนดชำระภายในหนึ่งปี | 1,512 |  | 1,512 |  | 432 |
| * ส่วนที่ครบกำหนดชำระในระหว่าง 2 - 5 ปี | 684 |  | 684 |  | 1,116 |
| รวม | 2,196 |  | 2,196 |  | 1,548 |
| หัก ดอกเบี้ยรอตัดบัญชี | ( 127) |  | ( 127) |  | ( 205) |
| หนี้สินตามสัญญาเช่า  - สุทธิจากดอกเบี้ยรอตัดบัญชี | 2,069 |  | 2,069 |  | 1,343 |
| หัก ส่วนที่ครบกำหนดชำระภายในหนึ่งปี | ( 1,516) |  | ( 1,516) |  | ( 345) |
| สุทธิ | 553 |  | 553 |  | 998 |

หนี้สินตามสัญญาเช่าลดลงในระหว่างปี 2563 จากการจ่ายชำระทั้งจำนวน

ในระหว่างปี 2562 บริษัทได้ทำสัญญาเช่ายานพาหนะกับบริษัทเอกชนหนึ่งแห่งเป็นระยะเวลา 48 เดือน โดยสัญญาเช่าดังกล่าวจะสิ้นสุดลงในปี 2566

ดอกเบี้ยจ่ายตัดบัญชีสำหรับปี 2563 และ 2562 ซึ่งถูกแสดงรายการเป็นส่วนหนึ่งของ “ต้นทุนทางการเงิน” ในงบกำไรขาดทุนเบ็ดเสร็จมีจำนวนเงินประมาณ 0.24 ล้านบาท และ 0.05 ล้านบาทตามลำดับ

1. **หนี้สินผลประโยชน์พนักงานหลังออกจากงาน**

รายการเคลื่อนไหวของหนี้สินผลประโยชน์พนักงานหลังออกจากงานสำหรับปีสิ้นสุดวันที่ 31 ธันวาคม 2563 และ 2562 มีดังนี้

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | งบการเงินรวม |  | งบการเงินเฉพาะกิจการ | | |
|  | 2563 |  | 2563 |  | 2562 |
| หนี้สินผลประโยชน์ของพนักงานหลังออกจากงาน  ณ วันที่ 1 มกราคม | 8,655 |  | 8,655 |  | 14,313 |
| ต้นทุนบริการปัจจุบัน | 1,005 |  | 1,005 |  | 1,270 |
| ต้นทุนดอกเบี้ย | 242 |  | 242 |  | 312 |
| ต้นทุนบริการในอดีต | - |  | - |  | 1,687 |
| ค่าใช้จ่ายที่รับรู้เป็นรายการกำไรหรือขาดทุนใน  งบกำไรขาดทุนเบ็ดเสร็จ | 1,247 |  | 1,247 |  | 3,269 |
| กำไรจากการวัดมูลค่าประมาณการตามหลักคณิตศาสตร์ประกันภัย | - |  | - |  | ( 2,377) |
| ผลประโยชน์ของพนักงานที่จ่ายชำระในระหว่างงวด | ( 150) |  | ( 150) |  | ( 6,550) |
| หนี้สินผลประโยชน์พนักงานหลังออกจากงาน  ณ วันที่ 31 ธันวาคม | 9,752 |  | 9,752 |  | 8,655 |

กำไรจากการวัดมูลค่าประมาณการตามหลักคณิตศาสตร์ประกันภัยข้างต้นประกอบด้วย (1) กำไรจากการปรับปรุงประสบการณ์เป็นจำนวนเงินประมาณ 4,727 พันบาท (2) กำไรจากการเปลี่ยนแปลงของสมมติฐานทางการเงินเป็นจำนวนเงินประมาณ 430 พันบาทและ (3) ขาดทุนจากการเปลี่ยนแปลงของสมมติฐานเชิงประชากรศาสตร์เป็นจำนวนเงินประมาณ 2,780 พันบาท

สมมติฐานที่สำคัญที่ใช้ในการคำนวณหนี้สินผลประโยชน์ของพนักงานหลังออกจากงานในปี 2563 และ 2562 มีดังนี้

อัตราคิดลด ร้อยละ 2.92 และร้อยละ 2.47 ต่อปี

อัตราการขึ้นเงินเดือน ร้อยละ 5 ต่อปี

อัตราการหมุนเวียนของพนักงาน ร้อยละ 2.87 - 34.38 ต่อปี

ทั้งนี้ การเปลี่ยนแปลงของสมมติฐานที่สำคัญข้างต้นอาจมีผลต่อความอ่อนไหวของยอดคงเหลือของประมาณการหนี้สินผลประโยชน์พนักงานหลังออกจากงานซึ่งอาศัยข้อมูลตามรายงานการคำนวณของนักคณิตศาสตร์ประกันภัยดังนี้

|  |  |  |  |  |
| --- | --- | --- | --- | --- |
|  |  | หนี้สินอาจเพิ่มขึ้น (ลดลง) จากการ  เปลี่ยนแปลงของสมมติฐาน (พันบาท) | | |
| สมมติฐานที่สำคัญ |  | หากสมมติฐานเพิ่มขึ้น |  | หากสมมติฐานลดลง |
| อัตราคิดลด (เพิ่มขึ้น/ลดลงร้อยละ 0.5) | (447) | 484 |
| อัตราการขึ้นเงินเดือน (เพิ่มขึ้น/ลดลงร้อยละ 1.0) |  | 964 |  | (834) |
| อัตราการหมุนเวียนของพนักงาน (เพิ่มขึ้น/ลดลงร้อยละ 20.0) |  | (868) |  | 1,053 |

ในระหว่างปี 2561 สภานิติบัญญัติแห่งชาติได้อนุมัติและเห็นชอบให้มีการแก้ไขพระราชบัญญัติคุ้มครองแรงงาน พ.ศ. 2541 ในบางเรื่องซึ่งรวมถึงการเพิ่มค่าชดเชยให้แก่ลูกจ้างที่ทำงานมาเป็นระยะเวลาตั้งแต่ 20 ปีขึ้นไปจากเดิมเท่ากับอัตราค่าจ้างจำนวน 300 วันเป็นอัตราใหม่เท่ากับ 400 วันซึ่งต่อมาได้ถูกประกาศกำหนดเป็นกฎหมายในช่วงต้นเดือนเมษายน 2562 และมีผลบังคับใช้ในช่วงต้นเดือนพฤษภาคม 2562 ทั้งนี้ ฝ่ายบริหารของบริษัทได้ใช้ดุลยพินิจพิจารณาแล้วว่าการแก้ไขโครงการผลประโยชน์ของพนักงานดังกล่าว (การแก้ไขกฏหมาย) ได้เกิดขึ้นและมีผลบังคับใช้ใน   
ไตรมาสที่ 2 ของปี 2562 บริษัทจึงบันทึกต้นทุนบริการในอดีตส่วนที่เป็นผลจากการแก้ไขโครงการซึ่งมีจำนวนประมาณ 1.7 ล้านบาทในไตรมาสที่ 2 ของปี 2562 โดยแสดงรายการเป็นส่วนหนึ่งของต้นทุนในการจัดจำหน่ายและค่าใช้จ่ายในการบริหารเป็นจำนวนเงินประมาณ 1.3 ล้านบาทและ 0.4 ล้านบาท ตามลำดับ ในงบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม 2562

1. **ทุนสำรองตามกฎหมายและส่วนเกินมูลค่าหุ้น**

ตามบทบัญญัติแห่งพระราชบัญญัติบริษัทมหาชนจำกัด พ.ศ. 2535 มาตรา 116 บริษัทมหาชนจะต้องจัดสรรทุนสำรอง (“ทุนสำรองตามกฎหมาย”) อย่างน้อยร้อยละ 5 ของกำไรสุทธิประจำปีหลังจากหักขาดทุนสะสมยกมา (ถ้ามี) จนกว่าทุนสำรองดังกล่าวมีจำนวนไม่น้อยกว่าร้อยละ 10 ของทุนจดทะเบียน ทุนสำรองนี้จะนำไปจ่ายเป็นเงินปันผลไม่ได้

ตามบทบัญญัติแห่งพระราชบัญญัติบริษัทมหาชนจำกัด พ.ศ. 2535 มาตรา 51 ในกรณีที่บริษัทมหาชนเสนอขายหุ้นสูงกว่ามูลค่าหุ้นที่จดทะเบียนไว้ บริษัทต้องนำค่าหุ้นส่วนเกินนี้ตั้งเป็นทุนสำรองส่วนเกินมูลค่าหุ้นแยกต่างหากจากทุนสำรองตามมาตรา 116 แห่งพระราชบัญญัติบริษัทมหาชนจำกัด พ.ศ. 2535 (“ทุนสำรองตามกฎหมาย”) ส่วนเกินมูลค่าหุ้นนี้จะนำไปจ่ายเป็นเงินปันผลไม่ได้

1. **ค่าใช้จ่ายตามลักษณะ**

|  | พันบาท | | | | |
| --- | --- | --- | --- | --- | --- |
|  | งบการเงินรวม |  | งบการเงินเฉพาะกิจการ | | |
|  | 2563 |  | 2563 |  | 2562 |
| ต้นทุนของสินค้าที่ซื้อ | 370,358 |  | 370,358 |  | 382,238 |
| ค่าใช้จ่ายเกี่ยวกับพนักงาน | 114,801 |  | 114,324 |  | 111,655 |
| การลดลงของสินค้าคงเหลือ | 13,424 |  | 13,424 |  | 33,897 |
| ค่าเสื่อมราคาและค่าตัดจำหน่าย | 14,544 |  | 14,517 |  | 7,613 |
| ต้นทุนทางการเงิน | 7,615 |  | 7,615 |  | 6,235 |
| ค่าใช้จ่ายทางการตลาดและส่งเสริมการขาย | 5,627 |  | 5,627 |  | 9,695 |
| ค่าบรรจุหีบห่อสินค้า | 5,596 |  | 5,596 |  | 5,035 |
| ค่าใช้จ่ายและส่วนลดในการรับชำระเงิน | 5,278 |  | 5,278 |  | 6,813 |
| ค่าขนส่งออก | 4,568 |  | 4,568 |  | 5,646 |
| ค่าสินค้าตัวอย่างเพื่อการสาธิต | 2,965 |  | 2,965 |  | 2,502 |
| ค่าใช้จ่ายในการเดินทางและที่พัก | 973 |  | 972 |  | 4,480 |
| ดอกเบี้ยจ่ายของหนี้สินตามสัญญาเช่า | 237 |  | 237 |  | 52 |
| ค่าเช่าสำหรับสัญญาเช่าระยะสั้น | 235 |  | 235 |  | - |
| ค่าเช่าสำหรับสัญญาเช่าสินทรัพย์มูลค่าต่ำ | 16 |  | 12 |  | 8 |
| ขาดทุน (กลับรายการขาดทุน) จากการด้อยค่า ของสินทรัพย์ทางการเงิน | ( 6,936) |  | ( 6,936) |  | 2,872 |

1. **ภาษีเงินได้**

ภาษีเงินได้นิติบุคคลที่บันทึกเป็นค่าใช้จ่าย (รายได้) สำหรับปีสิ้นสุดวันที่ 31 ธันวาคม 2563 และ 2562 ประกอบด้วยรายการดังนี้

|  |  |  |  |  |  |  |
| --- | --- | --- | --- | --- | --- | --- |
|  |  | พันบาท | | | | |
|  |  | งบการเงินรวม |  | งบการเงินเฉพาะกิจการ | | |
|  |  | 2563 |  | 2563 |  | 2562 |
| ภาษีเงินได้ที่คำนวณจากกำไรทางบัญชี |  | 10,405 |  | 10,559 |  | 15,176 |
| ผลกระทบจากรายการที่ถือเป็นรายจ่าย  ทางภาษีไม่ได้ |  | 1,896 |  | 1,742 |  | 2,854 |
| ผลกระทบจากรายการที่สามารถหักเป็น  รายจ่ายได้เพิ่มเติม |  | ( 2,748) |  | ( 2,748) |  | ( 2,671) |
| ภาษีเงินได้ของงวดปัจจุบันที่คำนวณจาก  กำไรทางภาษี |  | 9,553 |  | 9,553 |  | 15,359 |
| สินทรัพย์ภาษีเงินได้รอการตัดบัญชีลดลง (เพิ่มขึ้น) |  | 1,550 |  | 1,550 |  | ( 401) |
| ภาษีเงินได้ที่แสดงเป็นรายการกำไรหรือ  ขาดทุนในงบกำไรขาดทุนเบ็ดเสร็จ |  | 11,103 |  | 11,103 |  | 14,958 |
| สินทรัพย์ภาษีเงินได้รอการตัดบัญชีลดลง  ในส่วนของกำไรเบ็ดเสร็จอื่น |  | - |  | - |  | 475 |

สินทรัพย์ภาษีเงินได้รอการตัดบัญชีที่แสดงในงบแสดงฐานะการเงิน ณ วันที่ 31 ธันวาคม 2563 และ 2562 มีดังนี้

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | งบการเงินรวม |  | งบการเงินเฉพาะกิจการ | | |
|  | 2563 |  | 2563 |  | 2562 |
| ผลกระทบของรายการซึ่งยังไม่สามารถถือเป็นรายจ่ายทางภาษี |  |  |  |  |  |
| - ค่าเผื่อการด้อยค่าของลูกหนี้การค้า | 168 |  | 168 |  | 1,555 |
| - ค่าเผื่อสินค้าเสื่อมสภาพ | 782 |  | 782 |  | 1,165 |
| - หนี้สินผลประโยชน์ของพนักงานหลังออกจากงาน | 1,951 |  | 1,951 |  | 1,731 |
| รวม | 2,901 |  | 2,901 |  | 4,451 |

1. **การจ่ายเงินปันผลและเงินปันผลระหว่างกาล**

ในที่ประชุมคณะกรรมการบริษัทเมื่อวันที่ 31 มีนาคม 2563 คณะกรรมการบริษัทได้มีมติเป็นเอกฉันท์อนุมัติการจ่ายเงินปันผลระหว่างกาลจากผลการดำเนินงานปี 2562 ในอัตราหุ้นละประมาณ 0.13 บาทเป็นเงินรวมประมาณ 40 ล้านบาทให้แก่ผู้ถือหุ้นโดยกำหนดจ่ายเงินปันผลในวันที่ 30 เมษายน 2563 ทั้งนี้ เรื่องดังกล่าวข้างต้นได้รับทราบโดยผู้ถือหุ้นแล้วในการประชุมสามัญผู้ถือหุ้นเมื่อวันที่ 17 มิถุนายน 2563

ในที่ประชุมสามัญผู้ถือหุ้นเมื่อวันที่ 24 เมษายน 2562 ผู้ถือหุ้นได้มีมติเป็นเอกฉันท์อนุมัติการจ่ายเงินปันผลจากผลการดำเนินงานปี 2561 ในอัตราหุ้นละประมาณ 0.0974 บาทเป็นเงินรวมประมาณ 30 ล้านบาทให้แก่ผู้ถือหุ้นโดยกำหนดจ่ายเงินปันผลดังกล่าวในวันที่ 16 พฤษภาคม 2562

1. **ข้อมูลทางการเงินจำแนกตามส่วนงานดำเนินงาน**

งบกำไรขาดทุนซึ่งเน้นในส่วนของกำไรขั้นต้นเป็นข้อมูลทางการเงินที่สำคัญและเป็นข้อมูลหลักของกลุ่มบริษัทซึ่งถูกนำเสนอให้กับผู้มีอำนาจการตัดสินใจสูงสุดด้านการเงินอย่างสม่ำเสมอและถูกใช้ในการประเมินผลการดำเนินงานของส่วนงาน กลุ่มบริษัทมีส่วนดำเนินงาน (ซึ่งกำหนดจากส่วนงานที่รายงานเป็นการภายใน) ที่มีสัดส่วนเป็นสาระสำคัญสองส่วนงานคือ (1) อุปกรณ์และวัสดุสิ้นเปลือง (2) อุปกรณ์และเครื่องมือทางการแพทย์ โดยบริษัทย่อยยังไม่ได้เริ่มดำเนินกิจกรรมทางธุรกิจใดๆ ณ วันที่ 31 ธันวาคม 2563 กลุ่มบริษัทไม่มีรายการโอนระหว่างส่วนงาน นอกจากนี้ กลุ่มบริษัทไม่สามารถจำแนกข้อมูลสินทรัพย์และหนี้สินตามส่วนงานได้โดยไม่มีต้นทุนที่เกินจำเป็น

*ข้อมูลเกี่ยวกับส่วนงานดำเนินงานเชิงผลิตภัณฑ์สำหรับปีสิ้นสุดวันที่ 31 ธันวาคม 2563 และ 2562 ในงบการเงินเฉพาะกิจการมีดังนี้*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | พันบาท | | | | | | | | | | | |
|  | อุปกรณ์และวัสดุสิ้นเปลือง | | |  | อุปกรณ์และเครื่องมือ  ทางการแพทย์ | | |  | รวม | | | |
|  | 2563 |  | 2562 |  | 2563 |  | 2562 |  | 2563 |  | 2562 | |
| รายได้จากการขาย - สุทธิ | 573,308 |  | 630,863 |  | 57,558 |  | 55,116 |  | 630,866 |  | 685,979 | |
| ค่าใช้จ่ายตามส่วนงาน - ต้นทุนขาย | ( 337,924) |  | ( 372,426) |  | ( 45,858) |  | ( 43,709) |  | (383,782) |  | (416,135) | |
| ผลได้ตามส่วนงาน | 235,384 |  | 258,437 |  | 11,700 |  | 11,407 |  | 247,084 |  | 269,844 | |
| บวก รายได้ที่ไม่ได้ปันส่วน |  |  |  |  |  |  |  |  |  |  |  | |
| - รายได้อื่น |  |  |  |  |  |  |  |  | 467 |  | 3,699 | |
| หัก ค่าใช้จ่ายที่ไม่ได้ปันส่วน |  |  |  |  |  |  |  |  |  |  |  | |
| - ต้นทุนในการจัดจำหน่าย |  |  |  |  |  |  |  |  | ( 93,130) |  | (107,413) | |
| - ค่าใช้จ่ายในการบริหาร |  |  |  |  |  |  |  |  | ( 95,909) |  | ( 88,314) | |
| - กำไร (ขาดทุน) จากอัตราแลกเปลี่ยน |  |  |  |  |  |  |  |  | ( 5,040) |  | 7,174 |
| - ต้นทุนทางการเงิน |  |  |  |  |  |  |  |  | ( 7,615) |  | ( 6,235) | |
| - กลับรายการขาดทุน (ขาดทุน) จาก  การด้อยค่าของสินทรัพย์ทางการเงิน |  |  |  |  |  |  |  |  | 6,936 |  | ( 2,872) | |
| - ค่าใช้จ่ายภาษีเงินได้ |  |  |  |  |  |  |  |  | ( 11,103) |  | ( 14,958) | |
| กำไรสำหรับปี |  |  |  |  |  |  |  |  | 41,690 |  | 60,925 | |

ทั้งนี้ เพื่อเป็นการบริหารจัดการเกี่ยวกับการขายและสินค้าคงเหลือให้ได้ประโยชน์สูงสุดแก่กิจการ ในระหว่างงวดสามเดือนสิ้นสุดวันที่ 31 มีนาคม 2562 บริษัทได้ตัดสินใจยกเลิกกลุ่มสินค้าบางรายการที่ซื้อมาจากผู้ขายในต่างประเทศรายหนึ่งและได้ขายสินค้ากลุ่มดังกล่าวทั้งหมดออกไปให้แก่ตัวแทนในประเทศไทยของผู้ขายสินค้าดังกล่าว โดยยอดขาย ต้นทุนขายและกำไรขั้นต้นของสินค้าส่วนที่ขายออกไปซึ่งแสดงรายการเป็นส่วนหนึ่งของผลการดำเนินงานตามส่วนงาน “อุปกรณ์และวัสดุสิ้นเปลือง” และส่วนงาน “อุปกรณ์และเครื่องมือทางการแพทย์” สำหรับปีสิ้นสุดวันที่ 31ธันวาคม 2562 มีดังนี้

|  |  |  |  |  |  |
| --- | --- | --- | --- | --- | --- |
|  | พันบาท | | | | |
|  | อุปกรณ์และวัสดุสิ้นเปลือง |  | อุปกรณ์และเครื่องมือ  ทางการแพทย์ |  | รวม |
| รายได้จากการขาย - สุทธิ | 57,000 |  | 8,000 |  | 65,000 |
| ต้นทุนขาย | ( 43,089) |  | ( 6,544) |  | ( 49,633) |
| กำไรขั้นต้น | 13,911 |  | 1,456 |  | 15,367 |

*ข้อมูลเกี่ยวกับส่วนงานดำเนินงานเชิงภูมิศาสตร์สำหรับปีสิ้นสุดวันที่ 31 ธันวาคม 2563 และ 2562*

กลุ่มบริษัทดำเนินธุรกิจในส่วนงานเชิงภูมิศาสตร์เดียวคือ ในประเทศไทย จึงไม่มีการนำเสนอข้อมูลเกี่ยวกับส่วนงานดำเนินงานเชิงภูมิศาสตร์ในงบการเงินนี้

กลุ่มบริษัทไม่มีสินทรัพย์ไม่หมุนเวียนใดๆ ที่ตั้งอยู่ในประเทศอื่นนอกเหนือจากประเทศไทย

*ข้อมูลเกี่ยวกับลูกค้ารายใหญ่ (ลูกค้าที่มียอดรายการค้าเกินกว่าร้อยละ 10 ของยอดรายการค้ารวม) สำหรับปีสิ้นสุดวันที่ 31 ธันวาคม 2563 และ 2562*

กลุ่มบริษัทไม่มีรายการค้ากับลูกค้ารายใหญ่ จึงไม่มีการนำเสนอข้อมูลเกี่ยวกับลูกค้ารายใหญ่ในงบการเงินนี้

1. **การเปิดเผยข้อมูลเกี่ยวกับเครื่องมือทางการเงินและการวัดมูลค่ายุติธรรม**

กลุ่มบริษัทมีความเสี่ยงด้านสภาพคล่อง จากการให้สินเชื่อ จากอัตราแลกเปลี่ยนเงินตราต่างประเทศและจากอัตราดอกเบี้ยซึ่งเป็นไปตามปกติธุรกิจ ทั้งนี้ กลุ่มบริษัทมีการใช้เครื่องมือทางการเงินที่เป็นตราสารอนุพันธ์เพื่อการป้องกันความเสี่ยงจากอัตราแลกเปลี่ยนเงินตราต่างประเทศโดยไม่มีความประสงค์ที่จะมีไว้เพื่อใช้ในทางค้าหรือหากำไรและไม่มีการเปลี่ยนแปลงนโยบายการบริหารความเสี่ยงเกี่ยวกับเครื่องมือทางการเงินที่สำคัญในระหว่างปี 2563 และ 2562

***ความเสี่ยงด้านสภาพคล่อง***

กลุ่มบริษัทบริหารความเสี่ยงด้านสภาพคล่องด้วยการรักษาระดับเงินสดและรายการเทียบเท่าเงินสดให้อยู่ในระดับที่เหมาะสมสำหรับการดำเนินงานของกลุ่มบริษัทและเพื่อป้องกันความผันผวนของกระแสเงินสด

***ความเสี่ยงจากการให้สินเชื่อ***

ความเสี่ยงจากการให้สินเชื่อเกิดจากการที่ลูกค้าหรือคู่สัญญาไม่สามารถหรือไม่ประสงค์จะปฏิบัติตามข้อตกลงทางการเงินและตามสัญญาที่ให้ไว้กับบริษัท กลุ่มบริษัทมีนโยบายในการป้องกันความเสี่ยงนี้โดยการวิเคราะห์ฐานะทางการเงินของลูกค้าและคู่สัญญาเป็นระยะ ๆ

มูลค่าตามบัญชีของลูกหนี้ที่แสดงในงบแสดงฐานะการเงินเป็นมูลค่าสูงสุดที่อาจเกิดจากความเสี่ยงจากการให้สินเชื่อ

***ความเสี่ยงจากอัตราแลกเปลี่ยน***

บริษัทมีรายการค้าที่สำคัญในต่างประเทศซึ่งส่วนใหญ่เป็นการนำเข้าสินค้ามาเพื่อจำหน่ายในประเทศ ซึ่งอาจทำให้บริษัทได้รับความเสี่ยงจากความผันผวนของเงินตราต่างประเทศ ในทางปฏิบัติบริษัทลดความเสี่ยงนี้โดยการใช้สัญญาซื้อเงินตราต่างประเทศล่วงหน้าในช่วงระยะเวลาและสถานการณ์ที่เหมาะสม

ณ วันที่ 31 ธันวาคม 2563 และ 2562 บริษัทมีสัญญาซื้อเงินตราต่างประเทศล่วงหน้าดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | หน่วย : พัน | | | | | | |
|  | เงินตราต่างประเทศ | | |  | จำนวนเงินบาทคงที่ | | |
|  | 2563 |  | 2562 |  | 2563 |  | 2562 |
| สัญญาซื้อเงินตราต่างประเทศล่วงหน้า |  |  |  |  |  |  |  |
| - เหรียญสหรัฐ | 561 |  | - |  | 17,316 |  | - |
| - ยูโร | 330 |  | - |  | 12,244 |  | - |

นอกจากนี้ มูลค่ายุติธรรมของสัญญาซื้อเงินตราต่างประเทศล่วงหน้าที่คงเหลือ ณ วันที่ 31 ธันวาคม 2563 และ 2562 มีดังนี้

|  |  |  |  |  |
| --- | --- | --- | --- | --- |
|  |  | พันบาท | | |
|  |  | 2563 |  | 2562 |
| สัญญาซื้อเงินตราต่างประเทศล่วงหน้า |  |  |  |  |
| - เหรียญสหรัฐ |  | 16,846 |  | - |
| - ยูโร |  | 12,201 |  | - |

ณ วันที่ 31 ธันวาคม 2563 และ 2562 กลุ่มบริษัทมีสินทรัพย์และหนี้สินที่เป็นเงินตราต่างประเทศที่สำคัญซึ่งไม่ได้มีการป้องกันความเสี่ยงจากอัตราแลกเปลี่ยนดังนี้

|  |  |  |  |  |  |
| --- | --- | --- | --- | --- | --- |
|  | หน่วย : พัน | | | | |
|  | หนี้สินที่เป็นเงินตราต่างประเทศ | | | | |
|  | งบการเงินรวม |  | งบการเงินเฉพาะกิจการ | | |
|  | 2563 |  | 2563 |  | 2562 |
| - เหรียญสหรัฐ | 770 |  | 770 |  | 901 |
| - โครนาสวีเดน | 236 |  | 236 |  | 674 |
| - ยูโร | 66 |  | 66 |  | 935 |
| - เหรียญออสเตรเลีย | 51 |  | 51 |  | 6 |

***ความเสี่ยงจากอัตราดอกเบี้ย***

ความเสี่ยงจากอัตราดอกเบี้ยเกิดจากความผันผวนของอัตราดอกเบี้ยในตลาดในอนาคต ซึ่งจะส่งผลกระทบต่อผลการดำเนินงานและกระแสเงินสดของกลุ่มบริษัท ฝ่ายบริหารของกลุ่มบริษัทเชื่อว่าไม่มีความเสี่ยงจากอัตราดอกเบี้ยที่เป็นสาระสำคัญ เนื่องจากเงินฝากธนาคาร เงินกู้ยืมระยะสั้นและระยะยาวและหนี้สินตามสัญญาเช่ามีอัตราดอกเบี้ยลอยตัวหรือคงที่ซึ่งใกล้เคียงกันกับอัตราดอกเบี้ยในท้องตลาด

***การวัดมูลค่ายุติธรรม***

กลุ่มบริษัทใช้ข้อสมมติฐานดังต่อไปนี้ในการประมาณมูลค่ายุติธรรมของสินทรัพย์ทางการเงินและหนี้สินทางการเงิน

เงินสดและรายการเทียบเท่าเงินสด เงินฝากประจำกับธนาคารที่ติดภาระค้ำประกัน ลูกหนี้การค้าและลูกหนี้อื่น เจ้าหนี้การค้าและเจ้าหนี้อื่น เงินกู้ยืมทั้งระยะสั้นและระยะยาวและหนี้สินตามสัญญาเช่ามีมูลค่าตามบัญชีใกล้เคียงกับมูลค่ายุติธรรมเนื่องจากสินทรัพย์ทางการเงินและหนี้สินทางการเงินเหล่านี้จะครบกำหนดในระยะเวลาอันสั้นหรือมีอัตราดอกเบี้ยใกล้เคียงหรือลอยตัวตามอัตราในท้องตลาด (ข้อมูลระดับ 2 ของลำดับชั้นมูลค่ายุติธรรม)

1. **กองทุนสำรองเลี้ยงชีพพนักงาน**

บริษัทได้จัดตั้งกองทุนสำรองเลี้ยงชีพพนักงานตามความในพระราชบัญญัติกองทุนสำรองเลี้ยงชีพ พ. ศ. 2530 และเข้าเป็นกองทุนจดทะเบียนโดยได้รับอนุมัติจากกระทรวงการคลังตามกฎกระทรวงฉบับที่ 183 (พ. ศ. 2533) และอยู่บนพื้นฐานความสมัครใจของพนักงานในการเป็นสมาชิกของกองทุน ภายใต้ระเบียบกองทุน พนักงานต้องจ่ายเงินสะสมและบริษัทจ่ายเงินสมทบเป็นรายเดือนเข้ากองทุนในอัตราร้อยละ 3-15 ของเงินเดือนพนักงาน บริษัทได้แต่งตั้งผู้จัดการกองทุนเพื่อบริหารกองทุนให้เป็นไปตามข้อกำหนดของกฎกระทรวงฉบับที่ 2 (พ. ศ. 2532) ออกตามความในพระราชบัญญัติกองทุนสำรองเลี้ยงชีพ พ.ศ. 2530

บริษัทบันทึกเงินสมทบเข้ากองทุนสำรองเลี้ยงชีพพนักงานสำหรับปี 2563 และ 2562 จำนวนเงินประมาณ 3.6 ล้านบาทและ 3.1 ล้านบาท ตามลำดับ เป็นส่วนหนึ่งของต้นทุนในการจัดจำหน่ายเป็นจำนวนเงินประมาณ 0.9 ล้านบาทและ 0.8 ล้านบาทในปี 2563 และ 2562 ตามลำดับ และค่าใช้จ่ายในการบริหารเป็นจำนวนเงินประมาณ 2.7 ล้านบาทและ 2.3 ล้านบาทในปี 2563 และ 2562 ตามลำดับ ในงบกำไรขาดทุนเบ็ดเสร็จ

1. **การบริหารจัดการทุน**

วัตถุประสงค์ในการบริหารจัดการทุนที่สำคัญของกลุ่มบริษัท คือ การจัดให้มีซึ่งโครงสร้างทางการเงินและโครงสร้างของเงินทุนที่เหมาะสมและการดำรงไว้ซึ่งสภาพคล่องทางการเงินและความสามารถในการดำเนินธุรกิจอย่างต่อเนื่องต่อไปได้ตามปกติ กลุ่มบริษัทไม่มีการเปลี่ยนแปลงที่สำคัญใดๆ เกี่ยวกับนโยบายในการบริหารจัดการทุนในระหว่างปี 2563 และ 2562

ณ วันที่ 31 ธันวาคม 2563 และ 2562 บริษัทมีอัตราส่วนหนี้สินต่อทุนเท่ากับ 0.59 : 1.00 และ 0.75 : 1.00 ตามลำดับ  
(งบการเงินรวมของปี 2563 เท่ากับ 0.56 : 1.00)

1. **อื่น ๆ**

ณ วันที่ 31 ธันวาคม 2563

1. บริษัทมีเลตเตอร์ออฟเครดิตที่ยังไม่ได้ใช้กับธนาคารในประเทศแห่งหนึ่งเป็นจำนวนเงินประมาณ 4.6 ล้านบาท
2. บริษัทมีหนังสือค้ำประกันบริษัทซึ่งออกโดยธนาคารในประเทศสามแห่งให้แก่บริษัทเอกชนแห่งหนึ่งและหน่วยงานรัฐบาลหลายแห่งซึ่งเป็นลูกค้าของบริษัทเป็นจำนวนเงินรวมประมาณ 27.3 ล้านบาท
3. บริษัทย่อยมีภาระผูกพันจากการออกแบบ ตกแต่งและต่อเติมสินทรัพย์ถาวรเพื่องานโครงการโรงเรียนสอนการพยาบาลเพื่อดูแลผู้สูงอายุเป็นจำนวนเงินรวมประมาณ 1.8 ล้านบาท
4. **การจัดประเภทรายการบัญชีใหม่**

บริษัทได้จัดประเภทรายการบัญชีบางรายการในงบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม 2562   
ใหม่เพื่อให้สอดคล้องและสามารถเปรียบเทียบได้กับการแสดงรายการในงบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม 2563 โดยไม่มีผลกระทบต่อกำไรหรือส่วนของผู้ถือหุ้นที่เคยรายงานไว้ การจัดประเภทรายการบัญชีใหม่มีดังนี้

|  |  |  |  |
| --- | --- | --- | --- |
|  | บาท | | |
|  | ยอดตามที่จัดประเภทใหม่ |  | ยอดตามที่เคยรายงานไว้ |
| ค่าใช้จ่ายในการบริหาร | 88,314,435 |  | 91,186,036 |
| ขาดทุน (กลับรายการขาดทุน) จากการด้อยค่าของสินทรัพย์ทางการเงิน | 2,871,601 |  | - |

1. **เหตุการณ์ภายหลังรอบระยะเวลารายงาน**

ในที่ประชุมคณะกรรมการบริษัทเมื่อวันที่ 24 กุมภาพันธ์ 2564 คณะกรรมการบริษัทได้อนุมัติเรื่องสำคัญดังต่อไปนี้

1. การประกาศจ่ายเงินปันผลจากผลการดำเนินงานปี 2563 ในอัตราหุ้นละ 0.10 บาทเป็นเงินรวมประมาณ 30.8 ล้านบาทโดยกำหนดจ่ายเงินปันผลในวันที่ 14 พฤษภาคม 2564 ซึ่งจะถูกนำเสนอเพื่อขออนุมัติจากที่ประชุมผู้ถือหุ้นครั้งถัดไปที่จะเกิดขึ้นในเดือนเมษายน 2564
2. การเพิ่มทุนของบริษัทย่อยจำนวน 75 ล้านบาทโดยการออกหุ้นสามัญใหม่จำนวน 750,000 หุ้น มูลค่าหุ้นละ 100 บาท เรื่องดังกล่าวนี้จะถูกนำเสนอในที่ประชุมสามัญผู้ถือหุ้นของบริษัทย่อยในเดือนมีนาคม 2564 และคาดการณ์ว่าจะแล้วเสร็จในเดือนมิถุนายน 2564
3. **การอนุมัติงบการเงิน**

งบการเงินนี้ได้รับการอนุมัติให้ออกโดยที่ประชุมคณะกรรมการบริษัทเมื่อวันที่ 24 กุมภาพันธ์ 2564